Χρεώσεις φωτιά στα ΑΤΜ: Ποιο θα είναι το ποσό κράτησης για ανάληψη μετρητών – toneo.gr\nΧρεώσεις φωτιά στα ΑΤΜ: Ποιο θα είναι το ποσό κράτησης για ανάληψη μετρητών\nΧρεώσεις φωτιά στα ΑΤΜ: Μετά τις 20 Ιουλίου, θα υπάρξουν επιπρόσθετες χρεώσεις. Οι χρεώσεις αφορούν όσους κάνουν ανάληψη χρημάτων από ΑΤΜ άλλων τραπεζών.\nΧρεώσεις φωτιά στα ΑΤΜ: Οι λόγοι αύξησης των χρεώσεων\nΘα υπάρξει καθολική εφαρμογή της νομοθεσίας που ισχύει από το καλοκαίρι του 2018. Η διάταξη αυτή αφορά την χρήση ελληνικών ΑΤΜ, από πελάτες τραπεζών του εξωτερικού.\nΗ αύξηση φτάνει το 100%. Η κάθε ανάληψη που θα γίνεται από ΑΤΜ άλλης τράπεζας, σε σχέση με την τράπεζα από την οποία εκδόθηκε η κάρτα ανάληψης, θα χρεώνει τον πελάτη με προμήθεια από 2 έως 3 ευρώ.\nΧρεώσεις φωτιά στα ΑΤΜ: Στην Μεγάλη Βρετανία συμβαίνει ήδη\nΠαράλληλα, έχει ήδη ξεκινήσει η χρέωση για ανάληψη μετρητών στη Μεγάλη Βρετανία. Κύρια αιτία είναι το κόστος των ΑΤΜ. Σε επίπεδο Ευρωπαϊκής Ένωσης, οι τράπεζες προσανατολίζονται στο να χρεώνουν τους πελάτες τους γενικά για την ανάληψη μετρητών.\nΗ εγκατάσταση, η λειτουργία, η συντήρηση και ο ανεφοδιασμός χρημάτων, αυξάνουν το κόστος διαχείρισης των ΑΤΜ. Το τελευταίο διάστημα είναι συχνές οι “ανατινάξεις” ΑΤΜ, όχι μόνο για να τα αδειάσουν από τα μετρητά, αλλά και για λόγους δολιοφθοράς.\nΗ συζήτηση για την χρέωση των αναλήψεων έχει ήδη ξεκινήσει και απασχολεί έντονα τις αρμόδιες αρχές της ΕΕ. Οι κυβερνήσεις πιέζουν στο να υπάρχουν ΑΤΜ παντού για τη διευκόλυνση των καταναλωτών. Από την άλλη όμως οι τραπεζίτες παρουσιάζουν τους λόγους για τους οποίους, η ύπαρξη κάτι τέτοιου με τις σημερινές οικονομικές συνθήκες, είναι ασύμφορο.\nΠοιοι υποψήφιοι μαθητές δικαιούνται αποζημίωση 350 ευρώ\nΟΑΕΔ – ΟΠΕΚΑ: Κοινωνικός Τουρισμός με 401.000 θέσεις (Αιτήσεις)\nΣόιμπλε: Καλύτερη η κατάσταση, όμως οι Ελληνες έχουν κι άλλες θυσίες\nΟι 15 φορές που μείωσε η κυβέρνηση ΣΥΡΙΖΑ – ΑΝΕΛ τις συντάξεις, το διάστημα 2015-2019, με αριθμούς και ημερομηνίες.\nΤσακαλώτος: Έρχεται μείωση του ΦΠΑ\nΠαπανδρέου: Είχα σκεφτεί να πω «όχι» στο πρώτο μνημόνιο, αλλά θα μου παίρναν το κεφάλι\nΨυχοσάββατο Πεντηκοστής: Για ποιο λόγο υπάρχει – Συνταγή για κόλλυβα\nΣυγκέντρωσαν 5 τόνους καπάκια και αγόρασαν αναπηρικά αμαξίδια\n1970 gossip Mύκονος viral Άντζυ Σαμίου Έλληνας Α.Τσίπρας Αθήνα Βόλος ΕΛΑΣ Ελλάδα Ελληνική σημαία Εξάρχεια Θεσσαλονίκη Κρήτη Μάτι Μέγας Αλέξανδρος Μακεδονία Μακεδονικό Ορθοδοξία Πάσχα Σύριζα Τουρισμός Τουρκία αφιέρωμα βίντεο δηλώσεις ειδήσεις εκλογές εκλογές 2019 ηθοποιός θαύμα ιστορία ιστορικά κόσμος νησιά οικονομία ποδόσφαιρο πολιτικά ρετρό σοφά λόγια συνέντευξη σχολείο ταξιδεύω υγεία


By Eleanna 06/08/2015\nΠριν ένα μήνα περίπου ο νονός του Κωνσταντίνου του έφερε δώρο ένα τηλεσκόπιο. Ο μικρός πάντα ήθελε ένα τηλεσκόπιο, ήταν το όνειρο του για να μπορεί να βλέπει το φεγγάρι και τα αστέρια.\nΤου αρέσει να παρατηρεί τον ουρανό… Χάνεται στις δικές του σκέψεις, στα δικά του όνειρα και ταξιδεύει στο άπειρο και ακόμα παρά πέρα… Λατρεύει το φεγγάρι και τα αστέρια!\nΤο βγάζουμε έξω στο μπαλκόνι το στήνουμε και αρχίζει το «παιχνίδι».\n-Μαμάααα!!! Κοίτα πόσο φωτεινό και όμορφο είναι το φεγγάρι!!! Κοίτα μαμά τα αστέρια!!! Μαμά δες ένα φωτεινό αστέρι θα σου αρέσει πολύ!!!\nΚαθόμαστε και χαζεύουμε σχεδόν κάθε μέρα. Ρίχνω και εγώ καμιά κλεφτή ματιά γιατί μου αρέσει η αλήθεια είναι, όπως και του μπαμπά του, αλλά περισσότερο μου αρέσει να τον κοιτάζω που ανακαλύπτει… Που ενθουσιάζεται, που με ρωτάει και με βάζει να ψάχνω στον χάρτη ποιό αστέρι βλέπει και πώς ονομάζεται.\nΜαζί με το τηλεσκόπιο, υπάρχει και ένας χάρτης. Ο «Αστροχάρτης» που λέει ο Κωνσταντίνος, ο οποίος από τη μία μεριά σου δείχνει τις θέσεις των αστεριών, των πλανητών και τις ονομασίες τους και από την άλλη μεριά περιστρέφοντας τους κύκλους (είναι κυκλικός ο χάρτης) ανάλογα με την ώρα που κοιτάζεις σου δείχνει ποιά αστέρια βλέπεις εκείνη την ώρα και τις ονομασίες τους.\nΕίναι κόλλημα για μικρούς και μεγάλους …\nΈτσι όταν αρχίσει να βραδιάζει και είμαστε σπίτι , πριν βγουν τα πρώτα αστέρια στον ουρανό το τηλεσκόπιο έχει πάρει θέση στο μπαλκονήσι μας, το ίδιο και ο μικρός εξερευνητής μου!\nΗ φαντασία του τεράστια! Φτάνει μέχρι το άπειρο όπως λέει και ο ίδιος! Μία μέρα θα με πάει να γνωρίσω πλανήτες λέει…! Κάθε βράδυ πριν κοιμηθούμε ανεβαίνουμε στα σύννεφά μας και πάμε τσάρκες στα φωτεινά αστέρια, περνάμε από το Φεγγάρι πάντα και μένουμε κάθε βράδυ και σε άλλο πλανήτη! Και αφού τελειώσω τη φανταστική ξενάγηση , σκύβω και τον φιλάω… Έχει κοιμηθεί πια αλλά ξέρει πως έχουμε δώσει ραντεβού στα όνειρα μας… Το πρωί που θα ξυπνήσει θα συζητήσουμε για το μαγικό μέρος που πήγαμε…\nΤον αγαπώ πολύ! Δίνω τροφή στη φαντασία του και αυτός με το χαμόγελο του μου δίνει «καύσιμα» για να απογειώνομαι μέχρι το φεγγάρι και πιο ψηλά.. και πιο ψηλά!\nΠώς θα προετοιμαστούμε για το Σεπτέμβρη!\nΘέλω κι εγώ ένα τέτοιο δώρο από την νονά μου! Τέλειο!!!!!\nΜη σου πω κι εγώ… 😉 Κολλάει και δεν μας αφήνει να χαζέψουμε με την ησυχία μας! Είναι πραγματικά τέλειο!\nαχ μωρέ τι όμορφη ενασχόληση… Μπράβο Ελεάννα μου και φυσικά στην νονά που κάνει τόσο όμορφα δώρα! Σε φιλώ γλυκά!\nΚολλήσαμε όλοι μας… ο νονός αλλά και η νονά μας είναι ευτυχώς σούπερ!\nΕνταξει μιλάμε για το τέλειο δώρο ιδίως για αγόρι! έχει ένα τηλεσκόπιο ο αδερφός μου, είναι μεγάλο κόλλημα!\nΝαι Μάχη! Είναι από τα καλύτερα δώρα που του έχουν φέρει! Πραγματικά κάλλημα!


Δέκα ταινίες που έμειναν στην ιστορία των Όσκαρ | RealOraiokastro\nΔέκα ταινίες που έμειναν στην ιστορία των Όσκαρ\nΚλασικές και ως επί το πλείστον, αγαπημένες. Δεν είναι «οι πιο καλές», ούτε απαραίτητα οι ταινίες που άλλαξαν την τέχνη του σινεμά. Είναι ωστόσο, δέκα ταινίες που έμειναν στην ιστορία των βραβείων Όσκαρ, κυρίως επειδή «έπαιξαν» με τους αριθμούς: Είτε αυτό αφορά το δυσθεώρητο κόστος παραγωγής, είτε επειδή σάρωσαν τα βραβεία τη χρονιά που ήταν υποψήφιες, είτε επειδή συνδέθηκαν με κάποια πρωτιά.\nH Deutsche Welle επιλέγει δέκα ταινίες που έμειναν στην ιστορία των Βραβείων της Αμερικανικής Ακαδημίας Κινηματογράφου, ενώ η αντίστροφη μέτρηση για την φετινή απονομή έχει ήδη ξεκινήσει:\n1. Όσα παίρνει ο άνεμος (1940)\nΕίναι μια από τις εμβληματικές ταινίες του Χόλιγουντ όλων των εποχών. Η ρομαντική ιστορία με φόντο τον αμερικανικό Νότο, παρά τις αμφιλεγόμενες σκηνές, έλαβε 8 Όσκαρ, ενώ είχε προταθεί για 13. Στους πρωταγωνιστικούς ρόλους έλαμψαν η Βίβιαν Λι και ο Κλαρκ Γκέιμπλ. Σκηνοθέτης ήταν ο Βίκτορ Φλέμινγκ. Η Χάτι ΜακΝτάνιελ ήταν η πρώτη Αφροαμερικανίδα που κέρδισε Όσκαρ (B’ Γυναικείου Ρόλου).\n2. Η καλή γη (1938)\nΗ Λουίζ Ράινερ (1910-2014) ήταν η πρώτη γερμανίδα ηθοποιός που κέρδισε Όσκαρ και μάλιστα δις. Το 1935 έλαβε μια δελεαστική πρόταση από το Χόλιγουντ κι έτσι αποφάσισε να φύγει από τη Γερμανία. Δύο χρόνια αργότερα το 1937 κέρδισε το πρώτο Όσκαρ της για την ταινία «Ο μέγας Ζίγκφελντ». Το 1938 επανέλαβε την επιτυχία της κερδίζοντας ένα δεύτερο Όσκαρ για την ερμηνεία της στην ταινία «Η καλή γη».\n3. Μπεν Χουρ (1960)\nΤο επικό έργο «Μπεν Χουρ» σε σκηνοθεσία Γουίλιαμ Γουάιλερ άρχισε να σπάει τα ρεκόρ πριν ακόμη προβληθεί στη μεγάλη οθόνη. Πριν οριστικοποιηθεί η τελική εκδοχή του σεναρίου του προηγήθηκαν άλλες 40 βερσιόν. Κόστισε 15 εκατ. δολάρια, πόσο που δεν είχε δαπανηθεί για καμία άλλη ταινία ως τότε. Για την ταινία χρησιμοποιήθηκαν 2.500 άλογα.\n4. Ο νονός (1973)\nΗ θρυλική ταινία του Φράνσις Φορντ Κόπολα κέρδισε το Όσκαρ Καλύτερης Ταινίας το 1973. Ο Μάρλον Μπράντο έγραψε ιστορία με την ερμηνεία του στο ρόλο του αργηγού της μαφίας Βίτορ Κορλεόνε. Ωστόσο ο ίδιος δεν δέχθηκε να παραλάβει το δικό του Όσκαρ, ως ένδειξη διαμαρτυρίας για τη μεταχείριση των Αφροαμερικανών στις ΗΠΑ.\n5. Ο τελευταίος αυτοκράτορας (1988)\nΟ Ιταλός σκηνοθέτης Μπερνάρντο Μπερτολούτσι στην ταινία του ο «Τελευταίος Αυτοκράτορας» εστιάζει στη ζωή του τελευταίου κινέζου αυτοκράτορα Πουγί, ο οποίος ανέλαβε την εξουσία σε ηλικία δύο ετών και αναγκάστηκε να ζήσει την υπόλοιπη ζωή του στην απαγορευμένη πόλη του Πεκίνου.\n6. Η σιωπή των αμνών (1992)\nΤο θρυλικό θρίλερ σε σκηνοθεσία του Τζόναθαν Ντέμε (1992) απέσπασε 5 Όσκαρ. Βασισμένη στο ομώνυμο μυθιστόρημα του Τόμας Χάρις, η ταινία παρακολουθεί έναν ψυχίατρο και κατά συρροή δολοφόνο, γνωστό ως Hannibal Lecter, τον οποίο υποδύεται με μαεστρία ο Άντονι Χόπκινς, που έλαβε το Όσκαρ Α’ Ανδρικού Ρόλου. Και η Τζόντι Φόστερ, που υποδύεται μια ασκούμενη αστυνομικό του FBI, κέρδισε επίσης Όσκαρ.\n7. Η Λίστα του Σίντλερ (1994)\nΟ γερμανός βιομήχανος Όσκαρ Σίντλερ, τον οποίο υποδύεται ο Λίαμ Νίσον, έσωσε τη ζωή 1000 Εβραίων, που δούλεψαν στα δικά του εργοστάσια αντί να σταλούν στα ναζιστικά στρατόπεδα συγκέντρωσης. Πρόκειται για μια αληθινή ιστορία που ενέπνευσε τον σκηνοθέτη Στίβεν Σπίλμπεργκ. Κέρδισε 7 Όσκαρ το 1994.\n8. Τιτανικός (1998)\nΜια ταινία που έμεινε στην ιστορία για τον άδοξο έρωτα του Λεονάρντο Ντι Κάπριο και της Κέιτ Γουίνσλετ πάνω στον Τιτανικό. Η ταινία του Τζέιμς Κάμερον κόστισε περί τα 200 εκατ. δολάρια ξεπερνώντας ακόμη και τον «Μπεν Χουρ». Είναι μέχρι σήμερα η ακριβότερη χολιγουντιανή παραγωγή. Κέρδισε 11 Όσκαρ.\n9. Ο άρχοντας των δαχτυλιδιών. Η επιστροφή του Βασιλιά (2004)\nΗ τρίτη ταινία της σειράς «Ο άρχοντας των δαχτυλιδιών» του Πίτερ Τζάκσον κέρδισε 11 Όσκαρ το 2004. Συνολικά και οι τρεις ταινίες της τριλογίας, που είναι βασισμένη στο βιβλίο του Τόλκιν «Ο άρχοντας των δαχτυλιδιών», απέσπασαν 17 Όσκαρ.\n10. Moonlight (2017)\nΤο «Moonlight» ήταν η ταινία που κέρδισε τελικά το περυσινό Όσκαρ μετά από μια επεισοδιακή βραδιά απονομής και ένα ακόμη πιο επεισοδιακό λάθος. Αρχικά ανακοινώθηκε ότι το Όσκαρ Καλύτερης Ταινίας πηγαίνει στο «La la Land», για να διορθωθεί λίγο αργότερα και να απονεμηθεί σωστά στο «Moonlight». Μια ταινία με Αφροαμερικανικό καστ και μια ιστορία για τα δικαιώματα των γκέι.\nΣημειώνεται ότι, η πρώτη απονομή των Όσκαρ έγινε στις 16 Μαΐου του 1929 στο ξενοδοχείο «Ρούσβελτ» στο Χόλυγουντ. Την ιδέα είχε ανακοινώσει το 1927 ο Λούις Μπ. Μάγερ.\n← Οι Έλληνες των Όσκαρ – Οι νικητές και υποψήφιοι των «χρυσών αγαλματιδίων»\nΌΣΚΑΡ: Αναλυτικά οι σημαντικότερες κατηγορίες οι υποψηφιότητες και τα φαβορί τους →


Γιατί έπαψε ομάδα να θυμίζει... - Contra.gr - Live Sports Magazine\nΓιατί έπαψε ομάδα να θυμίζει...\nΝΙΚΟΣ ΓΙΑΝΝΟΠΟΥΛΟΣ ΤΕΛ. ΑΝΑΝΕΩΣΗ: 09 Οκτ. 2015 | 14:52\nΟ Νίκος Γιαννόπουλος εξηγεί από το Μπέλφαστ τη νέα αποκαρδιωτική εμφάνιση της Εθνικής που δεν είναι ομάδα.\nΜάταιος κόπος, δεν υπάρχει απολύτως κανένα νόημα στο να περιμένει κάποιος την ανάσταση από τη συγκεκριμένη Εθνική ομάδα. Γιατί, πολύ απλά, έχει πάψει να είναι ομάδα. Όχι μόνο μέσα στις τέσσερις γραμμές του γηπέδου -αυτό είναι το λιγότερο- αλλά κυρίως έξω από αυτές.\nΌταν ο Χρήστος Αραβίδης παρακαλά τον Χοσέ Χολέμπας να παραμείνει στο γήπεδο ώστε όλοι μαζί, συντεταγμένα, να χαιρετίσουν τους περίπου 100 Έλληνες που έκαναν τον κόπο και πήγαν στο γήπεδο να τους δουν αγωνιζόμενους και ο Χοσέ αρνείται (μπροστά στα μάτια όλου του κόσμου), συγγνώμη αλλά η κατάσταση έχει πιάσει πάτο.\nΗ Εθνική οφείλει να ξαναπιάσει το κουβάρι απολύτως από την αρχή στα προκριματικά του Παγκοσμίου Κυπέλλου 2018. Λείπουν ακόμα και τα στοιχειώδη, ο αμοιβαίος σεβασμός, η σύμπνοια μεταξύ των ποδοσφαιριστών, ένα κοινό όραμα. Τα στοιχεία, δηλαδή, που μαζί με τη σοφή προπονητική καθοδήγηση είχαν φέρει την Εθνική ομάδα στις πρώτες 10 του ranking της FIFA τα αμέσως προηγούμενα χρόνια.\nΤα παραπάνω δεν αποτελούν μόνο δικές μας διαπιστώσεις. Τα είπε μόνος του ο Βαγγέλης Μόρας στη συνέντευξη Τύπου της Τετάρτης, δεν αποκλείεται να τα πει και ο Βασίλης Τοροσίδης ο οποίος θα μιλήσει το Σάββατο για το επικείμενο παιχνίδι με την Ουγγαρία στο "Καραϊσκάκη" που κλείνει τις υποχρεώσεις αυτού του βασανιστικού προκριματικού ομίλου.\nΕιρήσθω εν παρόδω, ο δεξιός μπακ της Ρόμα, πλέον από τα πολύ παλιά στελέχη της ομάδας, ήταν ίσως ο παίκτης που έδειχνε να έχει ενοχληθεί περισσότερο από την ήττα στο Μπέλφαστ. Όχι ότι οι άλλοι χάρηκαν που έχασαν, αλλά ο "Τόρο" έβγαζε προς τα έξω την εικόνα του ανθρώπου ο οποίος δεν μπορούσε να συμβιβαστεί με τίποτα μ' αυτήν τη μίζερη πραγματικότητα. Γι' αυτό και οι τοποθετήσεις του το Σάββατο αναμένονται με ιδιαίτερο ενδιαφέρον.\nΤο ματς, όσοι δεν το παρακολουθήσατε, πολύ καλά κάνατε. Μέσα σ' ένα και μόνο 90λεπτο η Εθνική συμπύκνωσε το σύνολο της αρνητικής παρουσίας σ' αυτά τα προκριματικά. Κανένα νεύρο από τους διεθνείς, που στα πρώτα 70 λεπτά της αναμέτρησης είχαν κερδίσει μόλις ένα φάουλ. Εύκολα αμυντικά λάθη, άνευ ουσίας κυκλοφορία της μπάλας και μία σχετική διστακτικότητα στις μονομαχίες ήταν τα στοιχεία που χαρακτήρισαν την αγωνιστική συμπεριφορά των παικτών του Τσάνα. Soft, κοντολογίς.\nΑκόμα και έτσι όμως, με την Εθνική να θυμίζει τον... Τιτανικό λίγο πριν αυτός βυθιστεί (στην πόλη όπου ναυπηγήθηκε ο πραγματικός), η ομάδα έβγαλε στο χόρτο κάποια ψήγματα ποιότητας που έχουν να κάνουν κυρίως με την ατομική ποιότητα και κατάρτιση των ποδοσφαιριστών της. Δεν θα σταματήσουμε να το γράφουμε ότι η Εθνική διαθέτει πλούσιο ταλέντο, ποδοσφαιριστές με παραστάσεις από το κορυφαίο επίπεδο και συμμετοχές στα μεγαλύτερα ευρωπαϊκά πρωταθλήματα.\nΤι δεν έχει; Εκτός από το team spirit, δεν διαθέτει την προσωπικότητα στον πάγκο που θα εμπνεύσει. Και εδώ έρχονται να φανούν, ίσως πιο δυνατά από ποτέ, οι ευθύνες της ΕΠΟ η οποία μετά το "διαζύγιο" με τον Μαρκαριάν δεν έχει φροντίσει ώστε να υπάρξει έγκαιρα η αλλαγή σκυτάλης.\nΑν και εφόσον είχε προσληφθεί ο νέος ομοσπονδιακός, οι διεθνείς θα είχαν ένα κίνητρο παραπάνω να δείξουν πράγματα στον νέο κόουτς και να κερδίσουν την εμπιστοσύνη του. Αντ' αυτού, προτιμήθηκε η... μη πρόσληψη και η μονιμοποίηση του υπηρεσιακού Τσάνα μέχρι νεωτέρας. Η προχειρότητα σε όλο της το θλιβερό μεγαλείο.\nΣταύρος Καραΐνδρος: Μια ωραία πεταλούδα


Τάρτα σοκολάτας με μαρμελάδα κάστανο | Food Collection\nBy Dimitra Cherouvim · On 05/12/2015\nΜια συνταγή τάρτας σοκολάτας και μάλιστα εμπλουτισμένη με μαρμελάδα κάστανο, δεν θέλει πολλά λόγια. Ούτε ιστορίες, ούτε παραμυθάκια, ούτε διαδυκτιακές πληροφορίες. Θέλει αμέσως χαρτί και μολύβι να σημειώσεις τα υλικά, να τρέξεις το πρωί να τα ψωνίσεις και να στρωθείς να την φτιάξεις άμεσα και γρήγορα. Τόσο εύκολη, μα τόσο εύκολη που να είσαι σίγουρη θα χαρεί να σε βοηθήσει και το παιδάκι σου. Κοριτσάκι ή αγοράκι δεν έχει σημασία. Σημασία έχει ότι θα το ευχαριστηθείτε και οι δυο σας και το απόγευμα που έρχεται η ώρα της μεγάλης υπογλυκαιμίας, θα έχεις βρε παιδί μου κάτι να βάλεις στο στόμα σου. Άσε που αν σου έρθει απρόσκλητο το Μαράκι θα έχεις κάτι να το τρατάρεις (ή και ταρτάρεις). Εννοείται ότι μπορείς να κάνεις και τις δικές σου επεμβάσεις και διαφοροποιήσεις ως προς την μαρμελάδα και το στολισμό της τάρτας, αλλά και πάλι υπέροχη θα είναι. Όσο για τα κάστανα, μη με ρωτήσεις από που είναι. Είπαμε η περίοδος 2015-2016 καλύπτεται από τα Ικαριώτικα πεντανόστιμα και στρουμπουλά κάστανα.\nΑμύγδαλα φιλέ για το στόλισμα ή ότι άλλο θέλετε να βάλετε\nΣε μπεν μαρί, βάζω την κουβερτούρα σπασμένη, τη μαργαρίνη και την κρέμα γάλακτος. Σε χαμηλή φωτιά και ανακατέβοντας περιμένω να λιώσουν και να ομογενοποιηθούν όλα τα υλικά. Αφού σβήσω τη φωτιά, προσθέτω στο μείγμα σοκολάτας 3 γεμάτες κουταλιές της σούπας μαρμελάδα κάστανο και αρκετά αμύγδαλα φιλέ. Όση ποσότητα θέλετε.\nΒγάζω τη φόρμα από το ψυγείο και πάνω στην κρύα πια βάση μπισκότου, απλώνω με προσοχή τη σοκολάτα. Τη στρώνω καλά και όσο είναι ζεστή (χλιαρή πια μιας και πέφτει πάνω στην κρύα βάση μπισκότου) τη στολίζω περιμετρικά με τα αμύγδαλα φιλέ και μερικά βρασμένα κάστανα.\nΤη βάζω στο ψυγείο να σταθεροποιηθεί και η κρέμα σοκολάτας και τη σερβίρω μετά από δύο περίπου ώρες, αφού έχω προσθέσει και ότι διακόσμηση θέλω.\nΓια να την βγάλω από την φόρμα, αφαιρώ το “δαχτυλίδι” που την περιβάλλει και με μακρύ μαχαίρι την ξεκολλάω προσεχτικά από τη βάση και την μεταφέρω σε πιατέλα στρογγυλή.\nΙδανικό γλυκό και για τις γιορτές.\nKaterina@delightfularea says: 05/12/2015 at 10:11 am\nΠω πω μ έπιασε μια λιγούρα! Κι είναι ακόμα πρωί!\nDimitra Cherouvim says: 07/12/2015 at 3:27 pm\nΣύντομα στο τραπέζι σας! Σοκολατένιο όνειρο!


ΑΠΕΙΛΕΣ ΤΗΣ ΚΑΚΙΑΣ ΩΡΑΣ!!! ΤΕΡΑΣΤΙΑ ΔΙΠΛΩΜΑΤΙΚΗ ΝΙΚΗ ΤΗΣ ΕΛΛΑΔΑΣ ΣΤΟΝ ΟΗΕ ΚΟΝΤΡΑ ΣΤΟΝ ΣΟΥΛΤΑΝΟ! | Macedonian Ancestry\nHome > Uncategorized\t> ΑΠΕΙΛΕΣ ΤΗΣ ΚΑΚΙΑΣ ΩΡΑΣ!!! ΤΕΡΑΣΤΙΑ ΔΙΠΛΩΜΑΤΙΚΗ ΝΙΚΗ ΤΗΣ ΕΛΛΑΔΑΣ ΣΤΟΝ ΟΗΕ ΚΟΝΤΡΑ ΣΤΟΝ ΣΟΥΛΤΑΝΟ!\nΡώσος Στάρετς: «Όταν εμείς οι Ρώσοι πάρουμε την ΠΟΛΗ, οι Άγιοι Κωνσταντίνος και Ελένη θα περιμένουν στην ΑΓΙΑ ΣΟΦΙΑ τους Έλληνες για να την λειτουργήσουν» “Έδεσαν και εκτέλεσαν εν ψυχρώ τον αδελφό μου”! Τουρκικά εγκλήματα πολέμου στην Κύπρο


Εμποροϋπάλληλος : ΚΑΤΑΛΗΣΤΕΥΣΗ ΤΩΝ ΤΑΜΕΙΩΝ\nΟι εκάστοτε κυβερνώντες – εφαρμόζοντας την πολιτική της συσσώρευσης προς όφελος των λίγων διά μέσου της αποστέρησης από τους πολλούς – υποχρέωναν τα Ασφαλιστικά Ταμεία να καταθέτουν όχι μόνο ατόκως, αλλά και μεαρνητικό επιτόκιο τα λεφτά των εργαζομένων στις τράπεζες!\nΑπό αυτή και μόνο την κομπίνα (καθ’ όλα νόμιμη – με το νόμο 1611/1950 είχε γίνει)το κράτος των Παπάγων, των Πλαστήρων, του Καραμανλή και των Παπανδρέου λεηλάτησε, σε τιμές της δεκαετίας του 2000, περί τα 58 δισ. ευρώ από τα Ασφαλιστικά Ταμεία!\nΜήπωςόλα αυτά είναι «περασμένα – ξεχασμένα»; Ούτε «περασμένα» είναι (απόδειξη ότι επαναλαμβάνονται διαρκώς), ούτε «ξεχασμένα»:\n«Μια διάσταση για να αξιοποιήσουμε σωστά τα περιουσιακά της στοιχεία (σ.σ.: της Κοινωνικής Ασφάλισης) είναι η αξιοποίησή τους μέσα από το χρηματιστήριο(…). Λέμε «ναι» για ένα νόμο που είχε ψηφιστεί από τη ΝΔ (σ.σ.: για την προώθηση των αποθεματικών των Ταμείων στη Σοφοκλέους) και σωστά τον έκανε»!\nΜέσα σε μία τριετία, το διάστημα 1999 – 2002, έγιναν φτερό στον άνεμο του χρηματιστηριακού τζόγου τα 2/3 των αποθεματικών των Ταμείων !\nΑν αυτόδεν είναι «αιτία πολέμου», ενός μονομερούς, ανελέητου «ταξικού πολέμου» που έχει κηρυχτεί και εξελίσσεται αδυσώπητα εναντίον του λαού, τότε τι είναι;\nΑναρτήθηκε από Ένωση Εμποροϋπαλλήλων στις 1:03 μ.μ.


Naxos 365 : Κίνημα υπέρ του τουριστικού μποϊκοτάζ σε Νάξο και Ίο μέχρι να βρεθούν οι ένοχοι\nΜαθαίνω πως στην Νάξο και την Ίο σκοτώνουν θαλάσσιες χελώνες και φώκιες, φαντάζομαι πως τίποτα ζημιές σε δίχτυα θα έκαναν και είπαν να θανατώσουν 7 ζώα εκ των οποίων κάποια δι' αποκεφαλισμού. Συνήθως αυτό συμβαίνει όταν κάποιος πληρώνεται για να θανατώσει κάποιο ζώο, για να εισπράξει την πληρωμή με το κομμάτι. Δεν ξέρω και δε με νοιάζει αν δε φταίνε τα νησιά και οι κάτοικοι. Όμως σε τέτοιες περιπτώσεις βρωμάει συγκάλυψη. Ακριβώς επειδή τα ζώα κάνουν ζημιές σε δίχτυα, κάποιοι τα βγάζουν σε επικήρυξη. Ε, λοιπόν εγώ προσωπικά θα επικηρύξω τα κτήνη που σκότωσαν μέλη προστατευόμενου είδους και μέχρι να βρεθούν θα τρέξω καμπάνια στα σόσιαλ μήντια με σκοπό το τουριστικό μποϋκοτάζ στα συγκεκριμένα νησιά. Όταν βρεθούν δικαστούν και καταδικαστούν θα την κατεβάσω...\nΕτικέτες Ελλάδα, Κόσμος, Νάξος, Περιβάλον, Πολιτισμός


Διαμαρτυρία στο πεζοδρόμιο για τα πεζοδρόμια. | Σχόλια του Νότη Μαυρουδή\n← Για το άμοιρο σκυλί της Μπιενάλε.\nΗ Κίνα του Ολυμπιακού πνεύματος… →\nΔιαμαρτυρία στο πεζοδρόμιο για τα πεζοδρόμια.\nΑπλοί άνθρωποι που δεν ξέρουν (δεν έχουν) πού να πατήσουν το πόδι τους σε πεζοδρόμιο μαζεύτηκαν για να διαμαρτυρηθούν. Προς ποια κατεύθυνση η διαμαρτυρία; Ποιον θα συγκινήσουν; Ποιος δεν γνωρίζει το πρόβλημα; Ποιος δεν ενοχλείται από το πρόβλημα;\nΕίναι κοινή ομολογία πως η κατάσταση των πεζοδρομίων είναι εθνική ντροπή και δεν ιδρώνει το αφτί ΚΑΝΕΝΟΣ. Μαζί με το ανάλγητο κράτος κι εμείς οι πολίτες που θεωρούμε τα πεζοδρόμια ξέφραγο αμπέλι (μας). Ιδιοκτησία προσωπικής χρήσης που μας παραχώρησε το κράτος για να απαιτήσουμε με τσαμπουκά ελληνικού copyrite… Στην ανάγκη μας για παρκάρισμα, γράφουμε στα παλιά μας τα παπούτσια τον άλλο πολίτη. Τη μάνα με το καροτσάκι, τον πεζό, τον άνθρωπο με τα ειδικά προβλήματα. Το πρόβλημα είναι από εκείνα που έχουν γίνει τετελεσμένο γεγονός και είναι …ελληνική υπόθεση. Είναι τυπικό παράδειγμα μαγκιάς και κοινωνικής αδιαφορίας προς κάποιον έξω από τον εαυτούλη μας.\nΦτιάχνονται πεζοδρόμια με προορισμό τα αυτοκίνητα. Η έννοια του πεζοδρομίου έχει περάσει στο υποσυνείδητο ως πάρκιγκ αυτοκινήτων, πάει τέλειωσε. Και η πολιτεία, οι δήμοι, κωφεύουν, γι αυτό και δεν παίρνεται κανένα διοικητικό μέτρο. Η αστυνομία σφυρίζει κλέφτικα και ο βλαχοδήμαρχος με τον στουρνουπουργό ποιούν την νήσσαν…\nΜια συγκέντρωση για την υπεράσπιση των πεζοδρομίων αφορά εκατομμύρια συμπολίτες μας, όχι μόνο στην Αθήνα. Η συγκέντρωση είχε λίγο κόσμο αλλά αφορούσε πολλούς που όμως αδιαφορήσαμε (κι εγώ μέσα σ’ αυτούς)…\n(από τις εφημερίδες στις 14/4/08 )


Δύο συλλήψεις για εξαπάτηση ηλικιωμένων - ΤΑ ΝΕΑ\ntanea.gr > Ελλάδα > Δύο συλλήψεις για εξαπάτηση ηλικιωμένων\nΔιαβάστε πως τους προσέγγιζαν\nΔύο συλλήψεις για εξαπάτηση ηλικιωμένων\nΟι συλλήψεις αφορούν έναν 30χρονο, αρχηγικό μέλος σπείρας, και μια 42χρονη.\nTANEA Team 26 Σεπτεμβρίου 2019 | 13:53\nΔύο συλλήψεις για εξαπάτηση ηλικιωμένων έκαναν οι αστυνομικοί του Τμήματος Ασφαλείας τις τελευταίες ώρες.\nΈνας 30χρονος που θεωρείται αρχηγικό μέλος σπείρας που εξαπατούσε ηλικιωμένους συνελήφθη στις Αχαρνές, από αστυνομικούς του Τμήματος Ασφαλείας Ραφήνας – Πικερμίου.\nΣύμφωνα με την ΕΛ.ΑΣ. όπως προέκυψε από έρευνα, ο συγκεκριμένος αποτελούσε αρχηγικό μέλος της σπείρας που είχε συσταθεί το τελευταίο εξάμηνο, με σκοπό τη συνεχή διάπραξη απατών σε βάρος ηλικιωμένων ατόμων και τον προσπορισμό παράνομου εισοδήματος.\nΜέχρι στιγμής εξιχνιάσθηκαν 26 περιπτώσεις απάτης στην ευρύτερη περιοχή της Αττικής.\nΣύλληψη 42χρονης στη Νέα Σμύρνη\nΑκόμη συνελήφθη στη Νέα Σμύρνη, από αστυνομικούς του Τμήματος Εγκλημάτων κατά Ιδιοκτησίας της Ασφάλειας Αττικής, 42χρονη για ληστείες και κλοπές με τη μέθοδο της απασχόλησης.\nΕιδικότερα, η συγκεκριμένη μαζί με τουλάχιστον έναν 40χρονο αλλοδαπό συνεργό της, που βρίσκεται ήδη έγκλειστος σε φυλακή, εντόπιζαν ηλικιωμένα άτομα και συστηνόμενοι ως μισθωτές διαμερισμάτων, ζητούσαν πληροφορίες.\nΜέχρι στιγμής, έχουν εξιχνιασθεί 6 κλοπές και μία ληστεία σε διάφορες περιοχές της Αττικής.\nΗ συλληφθείσα οδηγήθηκε στον Ανακριτή.


(ΟΙ ΘΕΣΕΙΣ ΕΚΛΕΙΣΑΝ) Το Θέατρο Φόρουμ στην αντιμετώπιση και επίλυση προβλημάτων σε έναν ψηφιακό κόσμο - Πανελλήνιο Δίκτυο για το Θέατρο στην Εκπαίδευση\n(ΟΙ ΘΕΣΕΙΣ ΕΚΛΕΙΣΑΝ) Το Θέατρο Φόρουμ στην αντιμετώπιση και επίλυση προβλημάτων σε έναν ψηφιακό κόσμο\nΑθήνα, 24/11/2018, Εργαστήριο, Maria Helstola\nΤο Θέατρο Φόρουμ στην αντιμετώπιση και επίλυση προβλημάτων σε έναν ψηφιακό κόσμο\nMaria Helstola, θεατροπαιδαγωγός, Φιλανδία\nΤο Θέατρο Φόρουμ είναι μια μέθοδος που αναπτύχθηκε από τον Βραζιλιάνο ακτιβιστή και καλλιτέχνη Augusto Boal. Χρησιμοποιείται για την επίλυση προβλημάτων και προωθεί την ενεργή συμμετοχή των θεατών. Κοινό και ηθοποιοί μέσω του διαλόγου και της αλληλεπίδρασης μπορούν να εξερευνήσουν, να αναλύσουν και να μετασχηματίσουν την πραγματικότητα την οποία ζουν, ώστε ενδυναμωμένοι να μπορούν να την διαχειριστούν και εκτός του δραματικού πλαισίου. Η παραπάνω μέθοδος μπορεί να αξιοποιηθείστην εκπαιδευτική διαδικασία με μαθητές όλων των ηλικιώνκαι για οποιοδήποτε θέμα. Σε αυτό το εργαστήριο θα χρησιμοποιήσουμε το Θέατρο Φόρουμ για την επίλυση των προβλημάτων που προκαλούνται από την ψηφιοποίηση της σύγχρονης επικοινωνιακής πραγματικότητας. Ένας από τους στόχους μας είναι να συζητήσουμε, να αποκαλύψουμε και να μοιραστούμε τα προβλήματα που αντιμετωπίζουμε με τους συναδέλφους μας.Στη συνέχεια, θα μάθουμε τη μέθοδο του ΘεάτρουΦόρουμ. Οι συμμετέχοντες/χουσες μετά το εργαστήριο αναμένεται να έχουν μια σαφή ιδέα για το πώς να δομήσουν μια θεματική συνάντηση και πώς να χρησιμοποιήσουν το Θέατρο Φόρουμ με τους μαθητές τους. Το σεμινάριο απευθύνεται σε εκπαιδευτικούς ή σε όσους ενδιαφέρονται για το Θέατρο Φόρουμ ως μέθοδο.\nΗ Maria Helstola είναι θεατροπαιδαγωγός και φιλόλογος. Ξεκίνησε την καριέρα της πριν από μια δεκαετία στην Ιταλία, διδάσκοντας αγγλικά και θέατρο/ δράμα σε ένα ιδιωτικό γυμνάσιο. Στη συνέχεια εργάστηκε στη δευτεροβάθμια εκπαίδευση στη Φινλανδία. Είναι μέλος του διοικητικού συμβουλίου της Φινλανδικής Ένωσης για το Θέατρο/ Δράμα στην Εκπαίδευση (FIDEA) και πρώην αρχισυντάκτρια του περιοδικού του FIDEA (2010-2017). Έχει εκδώσει, μαζί με έναν συνάδελφο της, μια συλλογή άρθρων (που δημοσιεύτηκε το 2015) για τη χρήση του θεάτρου/δράματος στη διδασκαλία της γλώσσας και της λογοτεχνίας. Την ερχόμενη άνοιξη θα δημοσιεύσει ένα βιβλίο για την αξιοποίηση του διαδικαστικού δράματος στη διδασκαλία της λογοτεχνίας. Το θέμα του βιβλίου της είναι το εθνικό έπος της Φινλανδίας«Kalevala». Έχει πραγματοποιήσει αρκετές εκπαιδεύσεις για καθηγητές ξένων γλωσσών σχετικά με τον τρόπο χρήσης του θεάτρου/ δράματος στην σχολική τάξη. Έχει επίσης πραγματοποιήσει εργαστήρια για καθηγητές ξένων γλωσσών στη Βουλγαρία (CenterforCreativeTraining, SofiaandPlovdiv).\nNumber of views (1007)/Σχόλια (0)\nTags: Διεθνής Συνδιάσκεψη 2018 Maria Helstola


Παρασκήνια: 7 διάσημοι ηθοποιοί και τραγουδιστές που χάνουν την όρασή τους (αλλά συνεχίζουν να ξεχωρίζουν)\n7 διάσημοι ηθοποιοί και τραγουδιστές που χάνουν την όρασή τους (αλλά συνεχίζουν να ξεχωρίζουν)\nΣτις αρχές Δεκεμβρίου η dame Judi Dench, κατά την παραλαβή του τιμητικού βραβείου «Κερκ Ντάγκλας» για την συνολική προσφορά της στην...\n7η Τέχνη, εξομολογήθηκε πως η όρασή της εξασθενεί καθώς πάσχει από εκφύλιση ωχράς κηλίδας.\nΌπως ανέφερε μάλιστα, η νόσος της στερεί τη δυνατότητα να απολαύσει ό,τι αγαπά περισσότερο, δηλαδή μια ταινία ή μια θεατρική παράσταση.\n«Καθώς η όρασή μου είναι τόσο κακή πια, δεν μπορώ να δω όσο σινεμά θα ήθελα. Κι όταν πηγαίνω, συνήθως κάποιος δίπλα μου, μου ψιθυρίζει ”τώρα τη φιλάει”, ή ”εκείνος φεύγει τώρα”. Χάνω τόσα πολλά πράγματα. Δεν είναι καθόλου ευχάριστο…».\nΗ dame Dench όμως δεν είναι η μόνη διάσημη που πάσχει από σοβαρά προβλήματα που σχετίζονται με την όραση. Αντιθέτως είναι αρκετοί οι ηθοποιοί και τραγουδιστές που αντιμετωπίζουν πολύ σοβαρά προβλήματα ή που κατά το παρελθόν δεν έβλεπαν καθόλου από το ένα τους μάτι.\nΊσως νομίζετε πως τα γυαλιά με χρωματιστούς φακούς είναι θέμα στιλ. Και ναι σε πολλές περιπτώσεις είναι αλλά όχι στην περίπτωση του συγκεκριμένου ηθοποιού ο οποίος έχει σοβαρό πρόβλημα μυωπίας αλλά παράλληλα υποφέρει και από σύνδρομο σκοτοψίας ή αλλιώς Meares-Irlen. Τα άτομα που παρουσιάζουν αυτό το σύνδρομο έχουν υπερευαίσθητους φωτοϋποδοχείς και ο εγκέφαλος τους δεν μπορεί να επεξεργαστεί κάποια μήκη κύματος της φυσικής ακτινοβολίας. Έτσι ορισμένες πληροφορίες δεν φθάνουν στον εγκέφαλο σωστά ενώ παρουσιάζουν πολλά, συχνά παραπλανητικά, συμπτώματα (πχ τα άτομα αυτά μπορεί να διαβάζουν λάθος κάποιες λέξεις, να αποσπάται εύκολα η προσοχή τους κα). Σε συνέντευξη του στο περιοδικό Rolling Stone είχε δηλώσει (με χαρακτηριστική άνεση): «Είμαι σχεδόν θεόστραβος. Όλα είναι πολύ θολά. Ποτέ δεν είχα καλή όραση. Το δεξί μου μάτι έχει μυωπία ενώ από το αριστερό δε βλέπω σχεδόν καθόλου».\nO τραγουδιστής του δημοφιλούς συγκροτήματος ανακοίνωσε το 2014 πως πάσχει από γλαύκωμα και πως αντιμετώπιζε την συγκεκριμένη ασθένεια ήδη για πολλά χρόνια. Το γλαύκωμα είναι μια από τις πιο ύπουλες ασθένειες που απειλούν την όραση. Πρόκειται για πάθηση του οπτικού νεύρου, με κύρια αιτία την υψηλή πίεση στα μάτια μας. Προσβάλει περίπου το 3% του πληθυσμού και αν δε διαγνωστεί εγκαίρως και δεν αντιμετωπιστεί σωστά, μπορεί να οδηγήσει, αργά αλλά σταθερά στην τύφλωση.\nH όραση του frontman των Radiohead είναι κάκιστη. Για την ακρίβεια από το ένα μάτι δεν βλέπει σχεδόν καθόλου. Μέχρι σήμερα έχει υποβληθεί σε πέντε επεμβάσεις προκειμένου να αποκατασταθεί μια παράλυση αλλά τελικά η τελευταία εγχείρηση επιδείνωσε την κατάσταση. Το 1995 μιλώντας στο Vox Magazine είχε πει: «I can kind of see» ενώ παραδέχτηκε ότι στο σχολείο έπρεπε να καλύπτει το μάτι του όπως οι πειρατές...κάτι που δεν έκανε και πολύ εύκολα τα παιδικά του χρόνια.\nH ηθοποιός, κυρίως γνωστή για τον ρόλο της ως Jackie Burkhart στην τηλεοπτική σειρά «Τhat 70′s Show» αλλά και γιατον γάμο της με τον Ashton Kutcher, είχε δηλώσει το 2011 στο περιοδικό Cosmopolitan πως για πολλά χρόνια ήταν τυφλή από το ένα μάτι εξαιτίας χρόνιας ιρίτιδας. Η ιρίτιδα είναι μια μία λοίμωξη της ίριδας, δηλαδή του χρωματιστού μέρους του ματιού που συνήθως εμφανίζεται για άγνωστους λόγους, αλλά μπορεί να συνδεθεί με άλλες παθήσεις, λοιμώδη νοσήματα, προηγούμενη επέμβαση στο μάτι ή τραύμα. Μπορεί να προσβάλλει το ένα ή και τα δύο μάτια και μερικές φορές είναι μία χρόνια, επαναλαμβανόμενη κατάσταση.\nΟ βραβευμένος με όσκαρ ηθοποιός ανέφερε το 2013 σε συνέντευξη που είχε παραχωρήσει πως θα κάνει ένας μακράς διάρκειας διάλειμμα από τη δουλειά για να ασχοληθεί με την υγεία του. Μεταξύ άλλων υποβλήθηκε σε επέμβαση καταρράκτη καθώς η όρασή του είχε επιδεινωθεί σημαντικά.\nΗ γνωστή κωμικός από το τηλεοπτικό σόου που έφερε και το όνομά της «Roseanne» έχει αποκαλύψει πως πάσχει όχι από μια αλλά από δύο παθήσεις που σχετίζονται με την όραση. Συγκεκριμένα πάσχει από γλαύκωμα και εκφυλισμό της ωχράς κηλίδας.


Γαλλία: Καταργείται η μάσκα στο Δημοτικό Σχολείο ”είναι πολύ επώδυνη για τα μικρά παιδιά”!! - ΤΟ ΒΗΜΑ ΤΗΣ ΒΟΧΑΣ\nHome / ΚΟΣΜΟΣ / ΥΓΕΙΑ / Γαλλία: Καταργείται η μάσκα στο Δημοτικό Σχολείο ”είναι πολύ επώδυνη για τα μικρά παιδιά”!!\nby ΤΟ ΒΗΜΑ ΤΗΣ ΒΟΧΑΣ on Σεπτεμβρίου 23, 2021 in ΚΟΣΜΟΣ, ΥΓΕΙΑ\nΚαταργείται η μάσκα στο Δημοτικό στη Γαλλία την ώρα που στην Ελλάδα είναι το ιερό φετίχ!! Την ανακοίνωση έκανε ο Gabriel Attal, ο εκπρόσωπος τύπου της κυβέρνησης σήμερα κατά την έξοδό του από το Υπουργικό Συμβούλιο.\nΤο μέτρο κατάργησης της υποχρεωτικής μάσκας στο Δημοτικό Σχολείο θα ισχύσει από 4 Οκτώβρη. Διευκρίνισε πως θα εφαρμόζεται στις διοικητικές περιφέρειες όπου το ποσοστό κρουσμάτων θα είναι κατώτερο από 50 ανά 100 000 κατοίκους. Σημαντικό για τους υπέρμαχους του ιερού φετίχ είναι ότι ο κυβερνητικός εκπρόσωπος δήλωσε πως « το να φέρουν μάσκα κυρίως τα πολύ μικρά παιδιά απέχει πολύ από το αν είναι ανώδυνο ».\nΔΙΑΒΑΣΤΕ ΑΚΟΜΑ: ΤΟΥΣ ΠΟΝΕΣΕ πολύ! «Τα κανάλια τα τσέπωσαν και κάνουν προπαγάνδα – Κάντε μου μήνυση»\nBy ΤΟ ΒΗΜΑ ΤΗΣ ΒΟΧΑΣ στις Σεπτεμβρίου 23, 2021


Τριχόπτωση - Skintopia Δερματολογικό Ιατρείο Δερματολόγος Ελευθερία Κριτσωτάκη | Πετρούπολη\nΤριχόπτωση – Διάχυτη αλωπεκία\nΚαθημερινά χάνουμε περίπου 50-100 τρίχες από το τριχωτό μας και αυτό μπορεί να ποικίλει ανάλογα με τη ρουτίνα λουσίματος και τις συνήθειες περιποίησης των μαλλιών μας. Φυσιολογικά τα μαλλιά μας ανανεώνονται με τέτοιο ρυθμό έτσι ώστε ο συνολικός αριθμός των τριχών στο κεφάλι μας να παραμένει σταθερός.\nΤριχόπτωση εμφανίζεται όταν υπάρχει σημαντική αύξηση των τριχών που χάνουμε κάθε μέρα και ονομάζεται διάχυτη όταν αφορά όλο το τριχωτό της κεφαλής και όχι μόνο εντοπισμένες θέσεις. Αλωπεκία είναι ο ιατρικός όρος για την τριχόπτωση, που επηρεάζει μέχρι και το 50% των ανδρών και των γυναικών.\nΗ διάχυτη αλωπεκία μπορεί να ταξινομηθεί σε αναγενή ή τελογενή τριχόρροια ανάλογα με τη φάση του κύκλου ζωής των τριχών που πέφτουν και σε ανδρογενετικού τύπου αλωπεκία, όταν συνοδεύεται από λέπτυνση των τριχών και αντικατάσταση τους από χνούδι.\nΤι είναι η τελογενής τριχόρροια;\nΕίναι η πιο συνηθισμένη μορφή διάχυτης τριχόπτωσης. Οι ασθενείς μπορεί να παρατηρήσουν τούφες μαλλιών να πέφτουν κατά το χτένισμα μαλλιών ή τη διάρκεια του ντους και ενδέχεται να χαθούν 30-50% των μαλλιών του τριχωτού της κεφαλής.\nΤα αίτια που προκαλούν την αυξημένη μετάπτωση των τριχών από την αναγενή στη τελογενή φάση είναι τα εξής:\nΣοβαρή ασθένεια ή λοίμωξη\nΝόσος του θυρεοειδούς ( υπερθυρεοειδισμός ή υποθυρεοειδισμός )\nΤι είναι η αναγενής τριχόρροια;\nΑναγενής τριχόρροια συμβαίνει όταν η αναγενής φάση διακόπτεται, προκαλώντας πρόωρο τερματισμό της ανάπτυξης των τριχών και απότομη πτώση των μαλλιών.\nΗ αναγενής τριχόρροια συνηθέστερα οφείλεται σε χημειοθεραπεία και η τριχόπτωση αρχίζει μία έως δύο εβδομάδες μετά την έναρξη της θεραπείας. Μπορεί να οδηγήσει σε 80-90% απώλεια των τριχών του σώματος, συμπεριλαμβανομένων των φρυδιών και βλεφαρίδων.\nΗ ανδρογενετική αλωπεκία στους άνδρες, η γνωστή μας φαλάκρα, οφείλεται σε κληρονομικότητα και σχετίζεται με ευαισθησία των τριχών στα ανδρογόνα. Η τριχόπτωση στους άνδρες χαρακτηρίζεται στα αρχικά στάδια από αμφικροταφική αραίωση των μαλλιών και στα τελικά στάδια η αλωπεκία εξελίσσεται στο μέτωπο και την κορυφή του κεφαλιού.\nΤο πρότυπο της γυναικείας τριχόπτωσης έχει ισχυρή γενετική συνιστώσα, αλλά ο ρόλος των ανδρογόνων δεν είναι απόλυτα γνωστός ακόμη. Σύμφωνα με αυτό το πρότυπο, παρατηρείται λέπτυνση των τριχών σε ολόκληρη την κορυφή της κεφαλής με μεγαλύτερη αραίωση στη μέση γραμμή.\nΗ αλωπεκία συνήθως διαγιγνώσκεται κλινικά, από το ιστορικό και την εξέταση του τριχωτού της κεφαλής. Επιπλέον, εργαστηριακές εξετάσεις αίματος, δοκιμασία έλξης τριχών (pull test) τριχοριζόγραμμα και ενδεχομένως βιοψία τριχωτού μπορεί να χρησιμοποιηθούν για τη διάγνωση.\nΠοια είναι η θεραπεία της διάχυτης αλωπεκίας;\nΗ θεραπεία και η πρόγνωση της αλωπεκίας εξαρτώνται από την αιτία που την προκαλεί.\nΗ τελογενής τριχόρροια υποχωρεί αυτόματα εντός τριών έως έξι μηνών από τη στιγμή που θα πάψει να δρα ή θα διορθωθεί ο αιτιολογικός παράγοντας και η πυκνότητα των τριχών επανέρχεται στην αρχική. Συγκεκριμένη θεραπευτική αγωγή συνήθως δεν είναι απαραίτητη .\nΗ αναγενής τριχόρροια συνήθως υποχωρεί μετά την ολοκλήρωση της χημειοθεραπείας και πρόκληση μόνιμης αλωπεκίας είναι σπάνια.\nΟι θεραπείες για την ανδρογενετικού τύπου αλωπεκία στους άνδρες και τις γυναίκες θα πρέπει να συνεχίζονται για μεγάλα χρονικά διαστήματα γιατί επί διακοπής η τριχόπτωση επανέρχεται. Οι θεραπείες περιλαμβάνουν:\nΤοπική εφαρμογή μινοξιδίλης και για τα δύο φύλα – τα αποτελέσματα της αγωγής για την επιβράδυνση της τριχόπτωσης αξιολογούνται μετά από περίπου 6-12 μήνες συνεχούς χρήσης\nΦιναστερίδη από του στόματος – χρησιμοποιείται για την αλωπεκία στους άνδρες\nΑντιανδρογονική θεραπεία για τις γυναίκες – περιλαμβάνει λήψη από του στόματος σπιρονολακτόνης, οξική κυπροτερόνης, και φιναστερίδης, αλλά υπάρχουν περιορισμένα στοιχεία για την αποτελεσματικότητα και την ασφάλεια τους στην τριχόπτωση.


Τροχαίο στο Σκαραμαγκά: Ένας νεκρός και ένας πολυτραυματίας - 24/01 15:07 : aek365\nΠαρασκευή 24 ΙΑΝ 2020 - 15:07 0 ΣΧΟΛΙΑ\nΤο ανακριτικό της τροχαίας ερευνά τα αίτια του τραγικού δυστυχήματος\nΤραγική κατάληξη είχε το τροχαίο που σημειώθηκε το πρωί της Παρασκευής στον Σκαραμαγκά, στο ύψος της Λεωφόρου Σχιστού, όταν μία μηχανή με δύο αναβάτες συγκρούστηκε με λεωφορείο.\nΟι δύο επιβάτες της μηχανής μεταφέρθηκαν εσπευσμένα με ασθενοφόρα του ΕΚΑΒ στο Θριάσιο Νοσοκομείο της Ελευσίνας, ωστόσο, ο ένας δεν τα κατάφερε και υπέκυψε στα τραύματά του.\nΟ άλλος αναβάτης νοσηλεύεται σε σοβαρή κατάσταση.\nΟ δρόμος έκλεισε για αρκετή ώρα και προκλήθηκε κυκλοφοριακό χάος, με τα αυτοκίνητα να σχηματίζουν ουρές χιλιομέτρων. Αυτή την ώρα έχει αποκατασταθεί η κυκλοφορία στο σημείο, ενώ το ανακριτικό της τροχαίας ερευνά τα αίτια του τραγικού δυστυχήματος.\nΤζόκερ: Εκατομμυριούχος με μόλις 3 ευρώ (ΦΩΤΟ)


5 Τρόποι που η Εστίαση μπορεί να επωφεληθεί από τη Black Friday\nΔεν είναι μόνο τα καταστήματα λιανικής που πρέπει να προετοιμάζονται για τη Black Friday. Τα εστιατόρια θα πρέπει επίσης να σκεφτούν τρόπους να επωφεληθούν από τους βιαστικούς ρυθμούς των πωλήσεων. Ακολουθούν πέντε τρόποι με τους οποίους μπορείτε να αξιοποιήσετε στο έπακρο τη Black Friday στην επιχείρησή σας.\nΑυτές τις μέρες, οι αγορές με δωροκάρτες αποτελούν την πιο δημοφιλή μορφή καταναλωτισμού. Επίσης αποτελούν το τέλειο δώρο όταν δεν ξέρετε τι να αγοράσετε σε κάποιον. Παρόλο που οι δωροκάρτες όλων των τύπων είναι δημοφιλείς, οι δωροκάρτες επιχειρήσεων εστίασης κυριαρχούν και αντιπροσωπεύουν το 34,8% των πωλήσεων δωροκαρτών σύμφωνα με στατιστικά στοιχεία. Ως ιδιοκτήτης επιχείρησης εστίασης, αυτό σας δίνει τη δυνατότητα να εκμεταλλευτείτε τα χρήματα που ήδη ξοδεύουν οι καταναλωτές.\nΈνας πολύ καλός τρόπος για να ενθαρρύνετε τις πωλήσεις δωροκαρτών είναι να προσφέρετε χρηματικές κάρτες μπόνους όταν οι πελάτες αγοράζουν μια δωροκάρτα. Για παράδειγμα, εάν ένας πελάτης αγοράσει μια δωροκάρτα αξίας 50€ , δώστε μια δωροκάρτα μπόνους 10€. Αδιαμφισβήτητα η κάρτα μπόνους των 10€ θα ενθαρρύνει τον πελάτη να επιστρέψει στην επιχείρησή σας αργότερα.\nΖητήστε από τους υπαλλήλους να προωθήσουν τις δωροκάρτες. Επίσης θα μπορούσατε να συμπεριλάβετε μια μικρή διαφήμιση σχετικά με την προσφορά στο πάγκο εξυπηρέτησης και κοντά στο ταμείο.\n2. Συνεργασία με Επιχείρηση Λιανικής\nΈνας άλλος τρόπος να προσελκύσετε τους αγοραστές της Black Friday είναι η συνεργασία με μία επιχείρηση λιανικής. Μπορείτε να επιδιώξετε μία αμοιβαία επωφελή συνεργασία, όπως η δημιουργία ειδικών προσφορών για τις αγορές και στις δύο επιχειρήσεις. Για παράδειγμα, οι πελάτες μπορούν να δείξουν μια απόδειξη από την επιχείρησή σας και να λάβουν έκπτωση 10% από το κατάστημα λιανικής, και αντιστρόφως.\n3. Δημιουργία Special Menu\nΘα μπορούσατε να δημιουργήσετε ένα special μενού για να προσελκύσετε τους πελάτες. Για παράδειγμα να φτίαξετε στοχευμένα cocktails με έξυπνα ονόματα όπως 'shopping sunrise', που μπορεί να είναι ένα παιχνίδι του παραδοσιακού cocktail “sunrise”, αλλά με ρούμι.\nΠαρόλο που η τρέλα των αγορών της Black Friday προσφέρει μια εξαιρετική ευκαιρία για αύξηση των πωλήσεων, είναι επίσης μια ευκαιρία προσφοράς. Θα μπορούσατε να δωρίσετε ένα ποσοστό των κερδών σας από το Σαββατοκύριακο αγορών σε ένα φιλανθρωπικό ίδρυμα στην κοινότητά σας. Αυτό όχι μόνο φέρει περισσότερους ανθρώπους μέσα στην επιχείρησή σας, αλλά ταυτόχρονα ωφελεί την τοπική σας κοινότητα, οπότε είναι μία win-win συνθήκη για όλους.\n4. Πρoώθηση στα Social Media\nΓια οποιεσδήποτε προσφορές της Black Friday θέλετε να διαφημίσετε, θα χρειαστεί να κάνετε κάποιες προωθητικές κινήσεις προκειμένου να επικοινωνήσετε στο κοινό τις προσφορές σας. Αδιαμφισβήτητα, ο καλύτερος τρόπος για να διαδώσετε τις προσφορές σας είναι μέσω των κοινωνικών μέσων. Όσο πιο γρήγορα μπορείτε να κάνετε το άλμα στη χρήση προωθήσεων μέσω των κοινωνικών μέσων, τόσο το καλύτερο. Χρησιμοποιήστε τις σελίδες κοινωνικών μέσων (Facebook, Twitter, Instagram κ.λπ.) για να διαφημίσετε ειδικές προσφορές και να αλληλεπιδράσετε με τους πελάτες. Επίσης μπορείτε να δημοσιεύσετε κωδικούς έκπτωσης ή να δημιουργήσετε ένα μοναδικό δικό σας hashtag και να ζητήσετε από τους ακόλουθούς σας να συμμετέχουν ανεβάζοντας φωτογραφίες.\nΕπίσης, μην διστάσετε να προωθήσετε έναν μικρό διαγωνισμό, ζητώντας από τους πελάτες να συμμετέχουν (like, share) προκειμένου να κερδίσουν για παράδειγμα μια δωροκάρτα 25€. Εάν συνεργάζεστε με κάποια άλλη επιχείρηση, μπορείτε να αλληλεπιδράσετε μαζί τους και στα κοινωνικά μέσα. Η προσθήκη ετικετών και η αναφορά μεταξύ τους θα δώσουν και στις δύο επιχειρήσεις μια ευρύτερη προσέγγιση κοινού και μερικούς πιθανούς νέους πελάτες.\n5. Επεκτείνετε τις προσφορές μέσω του Cyber Monday\nΤέλος, μια τελευταία προσέγγιση για να επωφεληθείτε πλήρως από το πανδαιμόνιο αγορών είναι να επεκτείνετε τις προσφορές της Black Friday μέσω της Cyber Monday.\nΔιατηρήστε το ενδιαφέρον των πελατών παρατείνοντας τις ειδικές προσφορές σας καθ 'όλη τη διάρκεια των πέντε ημερών. Ακόμη και αν οι καταναλωτές ψωνίζουν ψηφιακά, συνεχίστε να τους δελεάζετε να προσέλθουν στην επιχείρησή σας με μπόνους και ειδικές προσφορές για, παραλαβή ή παράδοση.\nΣυνολικά, ο στόχος των προωθητικών κινήσεων των επιχειρήσεων εστίασης κατά τη διάρκεια της Black Friday είναι η ενίσχυση της σχέσης μεταξύ της επιχείρησης και του καταναλωτή για την επόμενη περίοδο. Οποιεσδήποτε ιδέες marketing αποφασίσετε, βεβαιωθείτε ότι εξυπηρετούν την πελατειακή σας βάση και αντικατοπτρίζουν την ταυτότητα της επιχείρησής σας.


Από Κώστας Σάμαρας 22 Ιανουαρίου 2019, 15:58 1.3k Views 0 Comments\nΑποκαλύπτεται η προβοκάτσια στο συλλαλητήριο της Κυριακής, καθώς σύμφωνα με νέες πληροφορίες, η ασφάλεια γνώριζε τις κινήσεις των αναρχικών, ωστόσο, «εν αναμονή εντολών» κανείς δεν κινήθηκε για να τους αποτρέψει.\nΑπό την έκβαση του συλλαλητηρίου της Κυριακής και την βροχή χημικών από τις δυνάμεις ασφαλείας προκύπτει ένα σημαντικό ερώτημα. Γνώριζε η κρατική ασφάλεια για τις κινήσεις των αναρχικών που πραγματοποιούσαν αντισυγκέντρωση στα Προπύλαια και σε ποιες ενέργειες προέβησαν;\nΣύμφωνα με πληροφορίες που επικαλείται το bloko.gr και ενημέρωση υπήρχε και αυτή διαβιβάστηκε σε ΓΑΔΑ και αρχηγείο και όλοι τελούσαν σε αναμονή εντολών. Εντολές που δεν υπήρξαν ποτέ.\nΣτα ψηλά κράσπεδα στη συμβολή της Πανεπιστημίου με την Βασ. Σοφίας, υπήρξε συγκεντρωμένη οργανωμένη ομάδα που βεβαιωμένα αποσπάστηκε από τα Προπύλαια, σύμφωνα με τις αναφορές των αρμόδιων αστυνομικών.\nΜάλιστα, προς επίρρωση, υπήρξαν τηλεφωνικές επικοινωνίες αξιωματικών, οι συγγενείς των οποίων ήταν στο συλλαλητήριο και ανησύχησαν από τις οφθαλμοφανείς διαπιστώσεις. Αυτές οι επικοινωνίες έγιναν με εντεταλμένους αξιωματικούς της κρατικής, για να εισπράξουν την απάντηση, ότι γνωρίζουν, έχουν ενημερώσει και αναμένουν εντολές. Εντολές όμως δεν δόθηκαν. Γιατί άραγε;\nΣχετικά με τις απόπειρες εφόδου στη Βουλή, είναι γνωστό ότι και για να γίνουν συλλήψεις, αλλά και για να διευκρινιστεί η ταυτότητα και ότι κρύβεται πίσω από αυτή των βανδάλων- τυμβορύχων του μνημείου του Άγνωστου Στρατιώτη ή όσων επιχειρούν εφόδους από την είσοδο που βρίσκεται το άγαλμα Βενιζέλου, έχει προταθεί και υιοθετηθεί ενίοτε ένα τέχνασμα.\nΠροσποίηση υποχώρησης, περικύκλωση των εισβολέων και συλλήψεις. Γιατί δεν τον έκαναν και αντ’ αυτού αμαυρώθηκε ένα ειρηνικό συλλαλητήριο με χιλιάδες Έλληνες;\nΣυλλαλητήριοΧημικά στο συλλαλητήριο


Αναρτήθηκε από Ηλίας Γ. Προβόπουλος στις 7:03 π.μ. Δεν υπάρχουν σχόλια:\nΑναρτήθηκε από Ηλίας Γ. Προβόπουλος στις 6:49 μ.μ. Δεν υπάρχουν σχόλια:\nΑναρτήθηκε από Ηλίας Γ. Προβόπουλος στις 1:56 π.μ. 1 σχόλιο:\nΑναρτήθηκε από Ηλίας Γ. Προβόπουλος στις 4:24 μ.μ. Δεν υπάρχουν σχόλια:


Friday, 21 July 2017 10:21\nΟ Αντώνης Θεοδοσίου, ένας θεολόγος που έζησε από κοντά και την τουρκική εισβολή του 1974, μιλά αποκλειστικά στην εφημερίδα «ΛΕΜΕΣΟΣ» για το τι τον οδήγησε πιο κοντά στον Θεό και πως νιώθει τώρα που αφυπηρετεί.\nΜιλώντας για την απόφασή του να γίνει θεολόγος είπε πως «δεν ήταν προγραμματισμένο να ακολουθήσω το επάγγελμα του θεολόγου, απλά μετά τη τουρκική εισβολή, τα πράγματα ήλθαν άνω κάτω και πάρα πολλοί άνθρωποι βρέθηκαν να σπουδάζουν κάτι που δεν το είχαν υπολογίσει».\n«Για μένα η θεολογία ήταν εντελώς ξαφνική απόφαση. Θέλω να πω, ότι οι δύσκολες στιγμές που πέρασα στη διάρκεια του πολέμου, αντικρίζοντας τον θάνατο κατάματα και μάλιστα να παίζεις κρυφτό μαζί του, ο κίνδυνος της ζωής, όλα αυτά με έσπρωξαν στο τέλος, αφού δόξασα τον Θεό που έζησα μετά από τη λαίλαπα, να σπουδάσω θεολογία», συμπλήρωσε.\nΤον πόλεμο του ‘74 τον έζησε στη χειρότερή του μορφή, με τη βαρβαρότητα του τουρκικού στρατού. Ήταν ακριβώς 20 ετών, ενώ ήταν η σειρά που έπρεπε να απολυθεί, όταν ξέσπασε ο πόλεμος.\nΣε ερώτηση του δημοσιογράφου αν σκότωσε ποτέ κάποιον κατά την διάρκεια του πολέμου, ο Αντώνης Θεοδοσίου απάντησε πως «δεν μπορώ να είμαι σίγουρος, γιατί όταν άρχισαν να πέφτουν οι αλεξιπτωτιστές και επικοινωνώντας με το τάγμα, λέγοντας στο διοικητή αυτό που γίνεται, μας λέει μην κάνετε τίποτα. Είπε πως απλά κάνουν επίδειξη δυνάμεων, αλλά εμείς βλέποντας τώρα τον τούρκο στρατιώτη να πέφτει στο έδαφος μας και να διεκδικεί τη πατρίδα μας από μόνοι μας αποφασίσαμε να ανοίξουμε πυρ». «Τώρα αν, έτυχε να βρω κανέναν δεν ξέρω», σημείωσε.\nΑντώνης Θεοδοσίου: «Πιστεύω ότι δεν έχει ο Θεός ανάγκη από εκπροσώπους ή αντιπροσώπους στη γη, αλλά από ανθρώπους που να τον υπηρετούν ταπεινά».\n«Όταν πήγα να σπουδάσω θεολογία, απλά αναθεώρησα τη πίστη», μας λέει. «Δηλαδή, πολλά πράγματα που μας μάθαιναν οι γονείς μας, οι παππούδες και οι γιαγιάδες μας δεν ίσχυαν, σύμφωνα με αυτά που σπούδασα, γιατί η πίστη είναι κάτι πάρα πολύ απλό», εξηγεί.\n«Είναι μια προσωπική σχέση του ανθρώπου με το Θεό, που πηγάζει μέσα από τον ίδιο τον άνθρωπο, ο οποίος αναζητά τον Θεό και δημιουργεί μια σχέση μαζί του και αυτή η σχέση είναι πάρα πολύ απλή και βγαίνει μέσα από τα λόγια του Χριστού τα οποία είναι πολύ απλά», συνεχίζει.\nΜιλώντας για τα δύο βασικά πράγματα στην πίστη, είπε πως «ο Θεός δεν είναι εφαρμογή νόμων και κανονισμών, ο Θεός είναι βίωμα αγάπης και αυτή η αγάπη έχει να κάνει με την συγχώρεση, που είναι σήμερα η μεγαλύτερη δυσκολία, θα έλεγα, για έναν άνθρωπο και φυσικά η προσφορά του προς τον πλησίον».\nΟ κ. Θεοδοσίου μας ανέφερε ακόμη ποια θέματα συνήθως απασχολούν τη σημερινή νεολαία.\nΟι πιο συχνές ερωτήσεις από τους μαθητές του ήταν κυρίως το αν υπάρχει μετά θάνατον ζωή, «αυτό ήταν το κυριότερο και δεν θυμάμαι αν και μαζί μέσα στη τάξη τα συζητούσαμε αυτά», όπως μας λέει.\nΆλλη απορία των μαθητών του ήταν ο προορισμός του ανθρώπου, η δημιουργία, η ζωή, μέχρι ακόμη και οι σχέσεις μεταξύ των ανθρώπων.\nΙδιαίτερα οι σχέσεις μεταξύ αγοριών και κοριτσιών, ήταν από τα κυριότερα ζητήματα, «και ιδιαίτερα οι υπαρξιακές αναζητήσεις των παιδιών ή αν είμαστε μόνοι μας στο διάστημα που τελειώνει το σύμπαν, αν όντως υπάρχει Θεός. Όλα αυτά είναι θέματα που απασχολούν τους μαθητές, οι λεγόμενες υπαρξιακές αναζητήσεις», τόνισε.\nΜιλώντας για την σχέση του με τους μαθητές του είπε πως «κατέχοντας τη θέση διορισμένου, στη θέση του θεολόγου, δεν νιώθω ότι εκπροσωπώ το Θεό στη τάξη, γιατί έβλεπα τον εαυτό μου σαν άνθρωπο πάνω απ’ όλα και προσπαθούσα να διδάξω το εφικτό και όχι το ανέφικτο».\nΟ Αντώνης Θεοδοσίου αναθεώρησε κάποια πράγματα στη ζωή του και εξηγεί ποιά ήταν η αιτία.\n«Βασικά τα περισσότερα χρόνια τα έζησα στο λύκειο και είχαν να κάνουν κυρίως με μαθητές της 3ης Λυκείου. Ήταν πιο προβληματισμένοι, γιατί ήταν αυτοί που θα έβγαιναν στη ζωή», και συνέχισε πως «εκεί ακριβώς άρχισα να αναθεωρώ πολλά πράγματα, πάνω απ’ όλα τον άνθρωπο ο οποίος θέλει να βρει το νόημα της ζωής».\n«Θεωρώ ότι η σεξουαλική προτίμηση δεν είναι κάτι που το επιλέγει κανείς, απλά γεννιέται ο άνθρωπος έτσι, έτσι νιώθει, έτσι κάνει».\nΣχολιάζοντας την σχέση μεταξύ δύο ανθρώπων του ιδίου φύλου είπε πως «δεν έχω δικαίωμα να τον κρίνω, αυτό θα το κάνει ο Θεός, όχι εγώ». Και συνέχισε λέγοντας «ο καθένας δικαιούται μέσα στη ζωή του να απολαμβάνει τα ίδια δικαιώματα με τα “νορμάλ” ζευγάρια».\n«Δεν βλέπω ότι με το να αφυπηρετώ ήρθε το τέλος του κόσμου, απλά η ζωή από μόνη της είναι μια πρόκληση και από σένα εξαρτάται αν θα αδράξεις τις ευκαιρίες και θα δώσεις σε αυτήν νόημα, ουσία και περιεχόμενο».\nΜιλώντας για τα σχέδιά του τώρα που αφυπηρέτησε είπε πως «η αφυπηρέτηση για μένα είναι απλά το τέλος του εργασιακού κύκλου προσφοράς και μετά ξεκινά μια νέα ζωή» και συνέχισε λέγοντας «έχω πάρα πολλά ενδιαφέροντα τα οποία μπορώ να γεμίζω τις ώρες μου, όπως είναι το πρωινό μου περπάτημα σε συνδυασμό με το κολύμπι, η ποδηλασία μου, γιατί μου αρέσει πάρα πολύ το περπάτημα στη φύση, ιδιαίτερα τα μονοπάτια της φύσης. Αγαπώ πολύ το θέατρο, τον κινηματογράφο, τη μουσική, το διάβασμα, τον καφέ με φίλους και γενικά τις οικογενειακές στιγμές», συμπλήρωσε.\nΕξάλλου, είπε «έχω δύο εγγονάκια τα οποία φυσικά θα μ’ αποσπούν μπόλικο από τον ελεύθερο μου χρόνο», μας ανέφερε τέλος χαμογελώντας.\nMore in this category: « Συνέντευξη: Η Στέλλα Ευσταθίου, ιδιοκτήτρια της σχολής εικαστικών τεχνών «Αρτ Ω» μίλησε για το πόσο σημαντική είναι η τέχνη στη ζωή μας Συνέντευξη: Η κόρη του Ερνέστο Τσε Γκεβάρα δίνει συνέντευξη στην εφημερίδα «ΛΕΜΕΣΟΣ» »


Shimoneta Περίοδος 2: Όλα όσα πρέπει να γνωρίζετε - Ψυχαγωγία\nShimoneta Περίοδος 2: Όλα όσα πρέπει να γνωρίζετε\nShimoneta Σεζόν 2: Στα ιαπωνικά με πραγματική έννοια σημαίνει «Ένας βαρετός κόσμος όπου η έννοια των βρώμικων ανέκδοτων δεν υπάρχει». Αυτό ακριβώς είναι το πρόβλημα εδώ. Το manga ρυθμίζεται από μια ελαφριά διάταξη μυθιστορήματος που αποτελείται από Ιαπωνικός δημιουργός Hirotaka Akagi, που έδειξε ο Eito Shimotsuki. Λόγω του μεγάλου πληθυσμού, η ρύθμιση manga προσαρμόστηκε σε μια σύνθεση anime που ξεκίνησε να χύνεται το 2015. Η σεζόν ολοκληρώθηκε αποτελεσματικά με 12 σκηνές. Προς το παρόν όλοι πιστεύουν ότι η επόμενη σεζόν θα χτυπήσει τις οθόνες.\nΔεν έχει υπάρξει επίσημη δήλωση σχετικά με τη δεύτερη σεζόν του διακανονισμού. Ωστόσο, υπάρχουν αρκετά κουτσομπολιά σχετικά με το έργο δημιουργίας σε εξέλιξη. Σε περίπτωση που κάποιο από αυτά τα κουτσομπολιά είναι έγκυρα, τότε μπορούμε να ελπίζουμε να παρακολουθήσουμε τη δεύτερη σεζόν ένα χρόνο από τώρα.\nΩστόσο, θα πρέπει να υπάρχει μια δεύτερη σεζόν με την αιτιολογία ότι υπάρχουν πολλές υπόλοιπες λεπτομέρειες στην κύρια σεζόν. Το πλήθος πρέπει να ερευνήσει ένα μεγαλύτερο μέρος της πλοκής και των χαρακτήρων για να έχει την επιλογή να πάρει συνολικά την ιστορία. Έτσι, σε κάποιο σημείο ή άλλο, οι κατασκευαστές πρέπει να φέρουν την επόμενη σεζόν. Ωστόσο, δεν μπορούμε να διασφαλίσουμε, λαμβάνοντας υπόψη το γεγονός ότι κατά τη διάρκεια αυτής της παγκόσμιας πανδημίας έχουν απορριφθεί πολλές ρυθμίσεις, αλλά πιστεύουμε ότι προχωράει αυτό!\nΤο Shimoneta είναι εξουσιοδοτημένο από την Madman Entertainment προσβάσιμη στην Αυστραλία και τη Νέα Ζηλανδία. Μπορείτε επίσης να το παρακολουθήσετε στο AnimeLab. Ευτυχώς υπάρχουν αγγλικές παραλλαγές ονόματος της διευθέτησης που είναι προσβάσιμες στον Ιστό στο - Funimation, Crunchyroll και AnimeLab.\nΗ ιστορία έχει δημιουργηθεί σε μια τραγική υποκατάστατη Ιαπωνία όπου τα άτομα είναι περιορισμένα μέσα στη ρύθμιση σκληρών οδηγιών. Δεν επιτρέπεται να χλευάζουν, να κοροϊδεύουν ή να παίζουν οποιαδήποτε τέτοια ενέργεια ή θα απορριφθούν από τη δημόσια αρχή. Ο ήρωας της ιστορίας, ο Tanukichi πρέπει να ακούσει τη φωνή του. Οι κανόνες της δημόσιας αρχής αποτελούν κίνδυνο για τις ρυθμίσεις του, οπότε σχεδιάζει μια μεθοδολογία για να απελευθερώσει τα άτομα από αυτές τις επιβλαβείς αρχές.\ngta 5.cheats xbox ένα\nυπάρχει η σεζόν 3 του noragami


Αρχική σελίδα Διατροφή Γενική Διαχείρηση Βάρους Φυσικοί Μειωτές Appetite Controller by NUTRILITE™\nΚωδικός: 119792| Μέγεθος: Κάθε συσκευασία περιέχει 30 φακελάκια των 2,5 g\nΤιμή Λιανικής με ΦΠΑ: 49,98 EUR\nΣυμπλήρωμαδιατροφής με γλυκομαννάνη που σας βοηθά να ελέγχετε και να διαχειρίζεστε το βάρος σας και να καταπολεμάτε την τάση της υπερφαγίας.\nΣας βοηθά να περιορίσετε την ποσότητα των μερίδων και ακόμη, να αισθάνεστε χορτάτοι. Όταν αναμειγνύεται με υγρό καταλαμβάνει χώρο στο στομάχι σας, δημιουργώντας αίσθηση κορεσμού.\nΠεριορίστε αμέσως την όρεξή σας – θα σας βοηθήσει να νιώθετε χορτάτοι με την πρώτη μερίδα, πριν και κατά τη διάρκεια του επόμενου γεύματος.\nΚάνει ευκολότερη τη διαχείριση του βάρους – κάθε δόση έρχεται σε ένα φακελάκι και μπορεί να αναμειχθεί εύκολα με χυμό ή νερό σε μόλις λίγα δευτερόλεπτα.\nΕίναι άγευστο, ώστε να μπορεί να αναμειχθεί με νερό ή τον αγαπημένο σας χυμό χωρίς να επηρεάζει τη γεύση.\nΣυμπληρώνει τέλεια τα υπόλοιπα προϊόντα διαχείρισης βάρους NUTRILITE.\nΤο Αppetite Controller είναι ένα συμπλήρωμα διατροφής που σας βοηθά να ελέγχετε την όρεξή σας και να καταπολεμάτε την υπερφαγία. Όταν ελέγχετε την όρεξή σας, η διαχείριση του βάρους γίνεται μια πολύ πιο εύκολη υπόθεση. Με το Appetite Controller, μπορείτε ακόμη να απολαμβάνετε το φαγητό σας, αλλά είστε πιο δυνατοί στον έλεγχο της ποσότητας του φαγητού που καταναλώνετε.\nΤο μυστικό του Appetite Controller βρίσκεται σε ένα μοναδικό φυσικό συστατικό: εκχύλισμα γλυκομαννάνης. Αυτές οι φυσικές διαιτητικές ίνες προσελκύουν το νερό και το μετατρέπουν σε τζελ στο στομάχι. Αυτό το τζελ πιέζει τα τοιχώματα του στομαχιού, με αποτέλεσμα να αισθάνεστε χορτάτοι. Επιπλέον, περιέχει το φυσικής προέλευσης εκχύλισμα μαύρου σαμπούκου, που προσδίδει στο προϊόν ένα όμορφο μωβ χρώμα.\nΑποδεδειγμένα, βοηθά τους ανθρώπους να νιώθουν χορτάτοι, χωρίς να καταναλώνουν υπερβολικό φαγητό.\nΠαρασκευασμένο με συστατικά από τα βιώσιμα αγροκτήματα με πιστοποίηση NutriCert™.\nΠεριέχει ρίζα konjac (γλυκομαννάνη) NutriCert™ και μαύρο σαμπούκο (elderberry) NutriCert.\nΔεν περιέχει τεχνητές γλυκαντικές ουσίες, χρώμα, άρωμα ή συντηρητικά.\nΗ NUTRILITE™ είναι η No.1 επωνυμία στον κόσμο σε πωλήσεις βιταμινών και συμπληρωμάτων διατροφής τα τελευταία 10 χρόνια.\n* Πηγή Euromonitor International Limited, βιταμίνες και συμπληρώματα διατροφής, % μερίδιο λιανικής αγοράς, στοιχεία του 2015.\nΤο Appetite Controller έχει αποδειχθεί ότι είναι ένα αποτελεσματικό προϊόν διαχείρισης βάρους, που σας βοηθά να ελέγχετε την ποσότητα του φαγητού που καταναλώνετε.\nΤο Appetite Controller χρησιμοποιεί φυσικά συστατικά: ρίζα konjac NutriCert™ (γλυκομαννάνη) και μαύρο σαμπούκο (elderberry) NutriCert, χωρίς την προσθήκη τεχνητών γλυκαντικών, χρώματος, αρωμάτων ή συντηρητικών.\nΤο Appetite Controller έρχεται σε πρακτικά φακελάκια μίας δόσης, που κάνουν εύκολη την προετοιμασία και την κατανάλωση του φαγητού.\nΑνοίξτε σχίζοντας το φακελάκι σε σχήμα στικ και ρίξτε το σε ένα ποτήρι με 250ml νερό ή χυμό.\nΚαταναλώστε το αμέσως μετά την παρασκευή.\nΚαταναλώστε 3 μερίδες την ημέρα, 30 λεπτά πριν από κάθε κυρίως γεύμα.\nΚαταναλώστε μόνο με υγρά και όχι με τροφές. Η επαρκής πρόσληψη υγρών είναι υποχρεωτική.\nΥπάρχει κίνδυνος πνιγμού για τα άτομα με δυσκολίες κατάποσης ή στην περίπτωση που θα καταναλωθεί χωρίς επαρκή πρόσληψη υγρών.\nΓια βέλτιστα αποτελέσματα και για να αποφύγετε τον κίνδυνο πνιγμού ή δυσφορίας κατά την κατάποση, χρησιμοποιήστε το μόνο σύμφωνα με τις οδηγίες που θα βρείτε στη συσκευασία.\nΡίζα konjac (52,3%; 1,0 g γλυκομαννάνη ανά μερίδα), δεξτρίνη, εκχύλισμα μαύρου σαμπούκου (1,2% / 30 mg μαύρο σαμπούκο ανά μερίδα. Σύνθεση: μαύρο σαμπούκο, μαλτοδεξτρίνη), μέσο αντι-συσσωμάτωσης (διοξείδιο του πυριτίου).\nΜΕΣΗ ΠΕΡΙΕΚΤΙΚΟΤΗΤΑ σε 1 φακελάκι ανά ημέρα (3 στικ) % ΔΤΑ*\nΓλυκομαννάνη 1000 mg 3000 mg --\nΠροβολή όλων των προϊόντων από NUTRILITE™


Επιστροφή στο 1878-1909 σήμερα για την Πλατεία Καλαυθμώνος – Περισκόπηση\nΕπιστροφή στο 1878-1909 σήμερα για την Πλατεία Καλαυθμώνος\nΕπιστροφή στο παρελθόν αποτελεί η μέρα που διανύουμε.\nΜε άλλη αιτία αλλά με το ίδιο επιδιωκόμενο αποτέλεσμα.\nΠριν από πολλά πολλά χρόνια, περί το 1878 συγκεκριμένα η πλατεία αυτή έλαβε το όνομά της για πολύ συγκεκριμένο λόγο: στην προ του 1909 περίοδο, οι δημόσιοι υπάλληλοι…\nδεν ήταν μόνιμοι όπως σήμερα. Οι απολυμένοι, οι «Παυσανίες» όπως τους έλεγαν, πήγαιναν εμπρός από το Υπουργείο Εσωτερικών που ήταν στην πλατεία αυτή και με κλάματα και θρήνους («κλαυθμούς») παρακαλούσαν να τους ξαναπροσλάβουν. Δεδομένου ότι τέτοιες απολύσεις, συνέβαιναν τακτικά σε κάθε αλλαγή κυβερνήσεως, οι σκηνές αυτές ήταν αρκετά συχνές στην πλατεία.\nΣήμερα θα συγκεντρωθούν εκεί – διαμαρτυρόμενοι για τις σχεδιαζόμένες αλλαγές στα εργασιακά, για τις εργασιακές εφεδρείες και για όλα τα υπόλοιπα που σκοπεύει να κάνει η Κυβέρνηση στα πλαίσια του Μνημονίου και των άλλων συμφωνιών που έχουν γίνει με την τρόϊκα – οι εργαζόμενοι του δημοσίου τομέα και αυτοί που εργάζονται στους Οργανισμούς Τοπικής Αυτοδιοίκησης (ΠΟΕ-ΟΤΑ).\n*Ανάδοχος της ονομασίας ήταν πάντως ο συγγραφέας και κατόπιν ακαδημαϊκός Δημ. Γρ.Καμπούρογλου, που πρώτος ονόμασε την πλατεία «Κλαυθμώνος» σε ένα χρονογράφημα του στην «Εστία» το 1878.\nη ιστορία της πλατείας από το www.istorikathemata.com\n← Καρότο και μαστίγιο (κλασσικά….) → Συνεδριάζει την Παρασκευή 23 Σεπτεμβρίου το Δ.Σ. του Συνδέσμου Ύδρευσης


Η ζωή περνάει και χάνεται. Οι μέρες, τα χρόνια φεύγουν…δε προλαβαίνεις να τα μετράς, με τη ταχύτητα που τρέχουν μόνο τη σκόνη που αφήνουν πίσω τους βλέπεις...Και ‘συ μένεις εκεί. Στο ίδιο σημείο. Σαν να μην άλλαξε τίποτα.\nΜόνοι μας ερχόμαστε στον κόσμο, μόνοι μας φεύγουμε .\nΚαι το μόνο σίγουρο είναι ότι είμαστε μόνοι σε όλη τη ζωή μας. Όχι γιατί δεν μπορούμε να μοιραστούμε τις μέρες μας με κάποιον, αλλά γιατί, κατά βάθος, κανένας δεν μπορεί να μπει στην ψυχή μας, που κι αυτή είναι από τη φύση της μοναχική. Μεγάλο αίνιγμα η ζωή, μέχρι σήμερα κανένας δεν μπόρεσε να αποκαλύψει το μυστήριο της ζωής και του θανάτου. Ο θάνατος είναι κάτι που μας συγκλονίζει λόγω της άγνοιάς μας, η ζωή και τα «γιατί» ήρθαμε εδώ, και από που ήρθαμε είναι ερωτήματα που μένουν αναπάντητα, και θα μας τυραννούν ως την τελευταία μας ανάσα...\nΠαγιδευμένος ο άνθρωπος. Αρχικά, κι όσο είναι νέος πιστεύει ότι επιτέλους έχει νικήσει τη μοναξιά, αλλά πλανάται πλάνην οικτράν. Γιατί στην πορεία του χρόνου, διαπιστώνει ότι η μοναξιά είναι η μόνη σταθερή συνοδοιπόρος στο ταξίδι αυτό....Κι όσο περισσότερο ψάχνει ο άνθρωπος στο βάθος της ψυχής του τόσο νιώθει όλο και περισσότερο μόνος Φιλίες φθείρονται, έρωτες σβήνουν με τα χρόνια, αγάπες χάνονται σε κάποια στροφή του δρόμου...και τι μένει;; Η μοναξιά!


πουράτος - SLANG.gr\n1 definition for πουράτος\ndefinition #26535 for πουράτος\nΤα 'σπασε! Ο πουράτος ως -ατος δέον να συσχετισθεί και με τον μουράτο.\nΈλυωσα με τον Κωστόπουλο. χαχαχα Καλός ορισμός.\nΣτω, αγαπητέ 'δάκια.


Timothée Chalamet: Νέα, μεγάλη πρόκληση για τον αγαπημένο της Lilly Rose Depp | κοσμικα , πλανητης hollywood | womenonly.gr\nO Wes Anderson τον ξεχώρισε και του δίνει ρόλο στη νέα του ταινία...\nO Timothée Chalamet τον οποίο σίγουρα θυμάσαι από την βραβευμένη ταινία «Call me by your name» (ναι, αυτός με τα άψογα μαλλιά και τα υπέροχα ζυγωματικά) ταιριάζει σίγουρα στα παστέλ χρώματα των ταινιών του Wes Anderson. Για αυτό και θα τον δούμε στην δέκατη ταινία μεγάλου μήκους του σπουδαίου σκηνοθέτη.\nΌπως αναφέρει το Indiewire, η επόμενη ταινία του Anderson με τίτλο "The French Dispatch" γυρίζεται στη νοτιοδυτική Γαλλία και θα πρωταγωνιστήσουν οι ηθοποιοί Frances McDormand, Tilda Swinton, Bill Murray, καθώς και οι Timothée Chalamet, Benicio del Toro και Jeffrey Wright.\nΔιάβασε επίσης: Kris Jenner: Σε ποιας τραγουδίστριας το βίντεο κλιπ κάνει την εμφάνιση της;\nΠηγές μέσα στην ομάδα παραγωγής υποστηρίζουν πως πρόκειται μια «ερωτική επιστολή στους δημοσιογράφους» του Παρισιού του 20ου αιώνα και επικεντρώνεται σε τρεις διαφορετικές ιστορίες.\nΟ Anderson, γνωστός για τις εμβληματικές ταινίες του από το Royal Tenenbaums έως το The Grand Budapest Hotel, καθώς και το φετινό Isle of Dogs, έχει γράψει και το σενάριο της ταινίας. Αν και o ίδιος ζει στο Παρίσι, αυτή είναι η πρώτη κινηματογραφική του δουλειά που γυρίστηκε εξολοκλήρου στη Γαλλία.\nΔιάβασε επίσης: Julia Roberts: Tι συνέβη όταν προσπάθησε να μαζέψει likes όπως η Kim Kardashian;\nΩστόσο, ο Chalamet αναμένεται να είναι υποψήφιος για Όσκαρ για το ρόλο του στο Beautiful Boy, μια δραματική ταινία-αληθινή ιστορία, σχετικά με τη σχέση ενός πατέρα και γιου (τον οποίο υποδύεται ο Chalamet) ο οποίος παλεύει με τον εθισμό. Ο ίδιος θέλει επίσης να γυρίσει το remake του Dune του Denis Villeneuve πριν από το ρόλο του στην ταινία του Αnderson.\nΌσο για την προσωπική του ζωή; Ο 22χρονος ηθοποιός φαίνεται ότι έχει βρει τον έρωτα στο πρόσωπο της Lilly Rose Depp. Οι δυο νέοι γνωρίστηκαν στα γυρίσματα μιας ταινίας του Netflix στην οποία συμπρωταγωνιστούν. Πρόκειται για το ιστορικό δράμα "The King" όπου εκείνος παίζει τον βασιλιά Henry V και εκείνη τη σύζυγό του, Catherine of Valois.


Της κοντής ψωλής της φταίνε οι τρίχες: Κολομβία:Η αλήθεια πρέπει να λάμψει-Miguel Ángel Beltrán\nΚολομβία:Η αλήθεια πρέπει να λάμψει-Miguel Ángel Beltrán\nΣυνέντευξη στη Miriam Valero\nΗ ιστορία του έκανε τον γύρο του κόσμου. Θύμα πλεκτάνης και κατηγορούμενος για συμμετοχή στην αντάρτικη οργάνωση FARC ,ως ηγετικό μέλος, εξέτισε ποινή φυλάκισης δύο ετών. Ήταν αθώος. Ελεύθερος , τώρα πια, μιλάει για την εμπειρία του και τη δίωξη που υπέστη εξαιτίας της κριτικής του στην κυβέρνηση, σχετικά με τις εσωτερικές πολιτικές συγκρούσεις στην Κολομβία.\nΌταν κοιτάζεις τον Miguel Angel, μπορείς να νιώσεις τη δύναμη του πνεύματός του, αλλά τα μάτια του δεν μπορούν να κρύψουν το μαρτύριο που πέρασε.\nΚοινωνιολόγος και καθηγητής στο Εθνικό Πανεπιστήμιο της Κολομβίας , ο 48χρονος Miguel Ángel Beltrán,συνελήφθη και φυλακίστηκε το Μάη του 2009. Κατηγορήθηκε ότι ήταν ο ‘’Jaime Cienfuegos’’, ηγετικό στέλεχος της FARC.\nΗ υπόθεση Beltran απασχόλησε τα ΜΜΕ και έγινε πρωτοσέλιδο διεθνώς , ως μία από τις χειρότερες υποθέσεις πολιτικών διώξεων στην Κολομβία. Μετά από δυο χρόνια στις φυλακές La Pitocaστην Bogota, ο Miguel Angel ,κατηγορούμενος για πρόκληση εξέγερσης και σύσταση εγκληματικής οργάνωσης, κρίθηκε αθώος.\nΟι αποδείξεις εναντίον του είχαν κατασκευαστεί. Σύμφωνα με την κυβέρνηση, βρέθηκαν σε έναν υπολογιστή, του οποίου κάτοχος ήταν ο αντάρτης ηγέτης Raul Reyes, που σκοτώθηκε στα σύνορα του Εκουαδόρ, κατά την επιχείρηση Phoenix, επί προεδρίας Alvaro Uribe.\nΜετά τον θάνατο του Reyes, η κυβέρνηση χρησιμοποίησε τις πληροφορίες, που ήταν αποθηκευμένες στον υπολογιστή του για να κατηγορήσει Κολομβιανούς- των οποίων τα ονόματα υποτίθεται πως βρέθηκαν εκεί-ότι ενεπλάκησαν σε επιθέσεις κατά της εθνικής ασφάλειας\nΜεταξύ αυτών ήταν και πολύ γνωστά-κι εξίσου αθώα-πρόσωπα , όπως ο πρώην γερουσιαστής Piedad Cordoba, τα μέλη του Κογκρέσου Wilson Borja, Carlos Lozano, και άλλοι , συμπεριλαμβανομένων των Προέδρων της Βενεζουέλα και του Εκουαδόρ, Hugo Chávezκαι Rafael Correa.\nΟ Beltran κατηγορήθηκε για τακτική επαφή με τον Reyes, αλλά οι αποδείξεις που προσκομίστηκαν για να στηρίξουν την κατηγορία ήταν αρχεία του Word(που εύκολα παραποιούνται), με αποτέλεσμα το Ανώτατο Δικαστήριο της Κολομβίας να μην τα δεχτεί ως βάσιμες αποδείξεις.\nΟ Beltran διαμαρτυρήθηκε έντονα για επίθεση και καταπάτηση των ανθρωπίνων δικαιωμάτων σε βάρος του, κατά την διάρκεια της φυλάκισής του. Υποστηρίζει ότι η όλη διαδικασία της δίωξής του οφείλεται στις εκπεφρασμένες απόψεις του ενάντια στην πολιτική της κολομβιανής κυβέρνησης .\nΓια όλα αυτά, αλλά και για την κατάσταση στην Κολομβία, μετά από 60 χρόνια πολιτικών αναταραχών και συγκρούσεων, μίλησε αποκλειστικά στο The Prisma,κατά την διάρκεια της επισκέψεώς του, στο Ηνωμένο Βασίλειο.\nΣε ποια κατάσταση βρίσκεστε σήμερα , από νομική και από προσωπική άποψη;\nΟ δικαστής με έκρινε αθώο κατά τη λήξη της δίκης. Ο Γενικός , όμως, Συνήγορος του Κολομβιανού Κράτους διέταξε την διεξαγωγή πειθαρχικού ελέγχου, προκειμένου να με απαξιώσει επαγγελματικά. Προσπαθούν να με αποκόψουν από το Πανεπιστήμιο και να με αποκλείσουν από οποιαδήποτε επίσημη θέση. Είναι ένας τρόπος να μου κλείσουν το στόμα. Φοβάμαι πως ίσως το πετύχουν, καθώς αυτός ο τρόπος συνιστά έναν θεσμό, πολιτικού περιεχομένου, βάσει του οποίου έχουν θεσπιστεί νόμοι, με σκοπό να σωπάσει κάθε φωνή διαμαρτυρίας προς στην κυβέρνηση.\nΕξάλλου, όταν αποφυλακίστηκα, δέχθηκα απειλές και μεγάλο πόλεμο από τα κρατικά ΜΜΕ της Κολομβίας. Ως εκ τούτου, αναγκάστηκα να φύγω από την χώρα τον Σεπτέμβριο, καθώς δεν υπήρχαν τα μέσα που να εγγυώνται την ασφάλειά μου και αυτή τη στιγμή, βρίσκομαι μακριά από την γυναίκα μου και την οικογένειά μου.\nΠώς ήταν η συνάντησή με την οικογένειά σου και το Πανεπιστήμιο, μετά την φυλάκισή σου;\nΉταν πολύ συγκινητικό να νιώθω τη βοήθεια και την υποστήριξη της οικογένειάς μου, των φοιτητών και των συναδέλφων μου. Όταν αποφυλακίστηκα, το πρώτο πράγμα που έκανα ήταν να πάω στο Πανεπιστήμιο.\nΉταν πολύ ενθαρρυντικό για μένα να έχω όλη αυτή την υποστήριξη, τόσο στην Κολομβία, όσο και σ΄όλο τον κόσμο. Το μεγαλύτερο πλεονέκτημα, αυτό που με κράτησε ζωντανό, παρά τον πόνο, ήταν η διεθνής καμπάνια αλληλεγγύης, η οποία ήταν πολύ μεγάλη και επεκτάθηκε και στους άλλους φυλακισμένος των κολομβιανών φυλακών.\nΠώς θα μπορέσετε να αποκαταστήσετε τη φήμη σας όταν το όνομά σας έχει ταυτιστεί ανά τον κόσμο με την αρχηγία της οργάνωσης FARC;\nΘα υπάρχει πάντα ένα στίγμα, θα μείνει σημάδι, άλλωστε αυτός είναι ο σκοπός της δίωξης: να απομονώνει. Για μένα προσωπικά ήταν πολύ δύσκολο. Πιστεύω , όμως, ότι μέσω της δίκης μου, η προσπάθειά τους αυτή γύρισε μπούμερανγκ , διότι η αθωότητά μου αποδείχθηκε και η κατηγορία φάνηκε ότι είναι κατασκευασμένη.\nΠώς ένοιωσες όταν σε συνέλαβαν στο Μεξικό;\nΈμεινα κατάπληκτος. Είχα πάει σε ένα ραντεβού με ένα αξιωματούχο και συνοδευόμουν από τη σύζυγό μου και ένα δικηγόρο. Με περίμεναν απ’ έξω και δεν τους δόθηκε καμία πληροφορία. Αργότερα, έμαθαν από τα ΜΜΕ ότι με συνέλαβαν ως τρομοκράτη.\nΠώς ήταν η εμπειρία σας στην φυλακή LaPicota;\nΜε έβαλαν με τους εγκληματίες και με κάποιους που φυλακίστηκαν για παραστρατιωτική δραστηριότητα. Αυτό, βέβαια, με έθεσε σε μεγάλο κίνδυνο, διότι είχα γράψει εκθέσεις για τις διασυνδέσεις μεταξύ παραστρατιωτικών και κράτους. Η κοινωνική μου θέση ως δημοσίου υπαλλήλου δεν αναγνωριζόταν, ειδάλλως, δεν θα ήμουν στις πτέρυγες υψηλής ασφαλείας. Στην Κολομβία, όμως, άλλοι 10.000 άνθρωποι ζουν την ίδια κατάσταση που έζησα κι εγώ. Υπονομεύεται το δικαίωμά τους για σωστή υπεράσπιση ,δεν τους επιτρέπονται οικογενειακές επισκέψεις, κρατούνται σε κελιά ασφυκτικά γεμάτα, χωρίς ιατροφαρμακευτική περίθαλψη και με ελάχιστη τροφή.\nΤι σας κράτησε;\nΠρώτα από όλα , οι πολιτικές μου πεποιθήσεις: Πιστεύω ότι ο αγώνας μας είναι δίκαιος και ότι τα δικαιώματά μας καταπατώνται , πέρα από αυτό όμως ήταν και η στήριξη του Πανεπιστημίου και της διεθνούς κοινότητας.\nΈτσι, αποφάσισα να συνεχίσω την έρευνά μου για τις φυλακές της Κολομβίας και για τους άλλους συντελεστές των συγκρούσεων, όπως οι αντάρτες και οι παραστρατιωτικοί.\nΥπήρξαν ανωμαλίες στην διεξαγωγή της δίκης σας;\nΕξαρχής, η όλη υπόθεση εναντίον μου ήταν παράνομη. Βρισκόμουν στο Μεξικό και δούλευα την μετα-διδακτορική μου διατριβή στο Κέντρο των Λατινοαμερικάνικων Σπουδών του UNAM(Εθνικού Πανεπιστημίου του Μεξικού). Με απήγαγαν, δε με συνέλαβαν, διότι δεν είχε εκδοθεί ένταλμα σύλληψης εναντίον μου, όπως απέδειξε η υπεράσπισή μου. Επί επτά ώρες, με κρατούσαν απομονωμένο και με βασάνιζαν, πριν με παραδώσουν στις κολομβιανές αρχές.\nΣτη δίκη χρησιμοποίησαν αποδείξεις που συνέλλεξαν από τον περίφημο υπολογιστή του πρώην αρχηγού των ανταρτών Raul Reyes. Αυτές , όμως, οι αποδείξεις δεν έφτασαν ποτέ στην δικαστική αίθουσα. Είχαν βρει κάποια mail, τα οποία, υποτίθεται, με συνέδεαν με αυτόν, αλλά τελικά ήταν μόνον αρχεία του Word. Οι αποδείξεις δε φυλάσσονται πάντα με ασφάλεια , παραδέχτηκαν τόσο σε έκθεσή της η Interpol , όσο και οι μάρτυρες κατηγορίας της Εισαγγελίας. Υπήρξε αλλοίωση από αυτούς που βρήκαν τον υπολογιστή, καθώς τα αρχεία είχαν τροποποιηθεί.\nΠοιος , πιστεύετε , ότι κρύβεται πίσω από τις κατηγορίες και τη φυλάκισή σας;\nΑυτός που βρίσκεται πιο ψηλά στη ιεραρχία, ο πρώην πρόεδρος, ο ίδιος ο Alvaro Uribe. Φάνηκε δε ξεκάθαρα από την επομένη της επιβολής της ποινής μου. Δήλωσε δημόσια ότι οι αρχές συνέλαβαν έναν καθηγητή που ενεπλάκη στη ‘’μάστιγα της τρομοκρατίας’’ και πως αυτός ήταν ο πιο επικίνδυνος τρομοκράτης της FARC διεθνώς. Κατόπιν, ευχαρίστησε τη μεξικανική κυβέρνηση και τον πρόεδρό της Felipe Calderon για τη δουλειά τους. Υπήρξε προφανώς κάποια συμφωνία μεταξύ των δύο κυβερνήσεων για να καταστήσουν δυνατή τη σύλληψή μου\nΑπό όσα γνωρίζω για τα γεγονότα που ακολούθησαν, ο Διοικητής Oscar Naranjo, o πρώην αρχηγός της Εθνικής Αστυνομίας της Κολομβίας ήταν άμεσα εμπλεκόμενος. Αποδείχθηκε επίσης ότι το κολομβιανό κράτος πλήρωσε Μεξικανούς αξιωματούχους για την επιτήρηση.\nΕίστε ακαδημαϊκός. Ποιο κομμάτι της δουλειάς σας θεωρήθηκε επικίνδυνο γι αυτούς;\nΣυνέβη επί προεδρίας Alvaro Uribe με την πολιτική του για την διαφύλαξη της δημοκρατίας. Όπως πρόσταζε λοιπόν αυτή η γραμμή, πολλοί ακαδημαϊκοί που σταθήκαμε επικριτικά απέναντι σε αυτή την πολιτική στοχοποιηθήκαμε. Εξαιτίας της προεδρικής απαγόρευσης οποιασδήποτε ένοπλης σύγκρουσης στην Κολομβία, δεν επιτρεπόταν ούτε καν να μιλάμε για κάτι τέτοιο. Γι’ αυτούς , υπήρχε, από τη μία, η δημοκρατία, και από την άλλη, η απειλή της τρομοκρατίας. Εμείς, μέσω των γραπτών μας, είχαμε εκθέσει τις τρομερές καταπατήσεις των ανθρωπίνων δικαιωμάτων στην Κολομβία, οι οποίες έρχονταν σε αντίθεση με την εικόνα της χώρας που προσπαθούσαν να προβάλλουν διεθνώς.\nΚατά την διεξαγωγή της δίκης, παρουσίασαν πολλές από τις δημοσιεύσεις μου σαν γραπτά της ηγεσίας της FARC.\nΠοιος είναι ο απώτερος σκοπός της δίωξής σας;\nΔεν πιστεύω ότι πρόκειται για προσωπική επίθεση κατά του Miguel Angel αλλά γι αυτό που αντιπροσωπεύει δηλαδή τη συνδικαλιστική δράση και την κριτική άποψη ενάντια στην κυβερνητική πολιτική .Η δίωξή μου είναι ένας από τους καλύτερους τρόπους για να δυσφημίσουν τις ιδέες και τις δραστηριότητές μας αφού στόχος τους είναι να αποδείξουν ότι οι αντάρτες έχουν διεισδύσει στο Πανεπιστήμιο.\nΟ τωρινός πρόεδρος της Κολομβίας JuanManuelSantos αναγνωρίζει την ύπαρξη ένοπλης σύγκρουσης.\nΠραγματικά δεν εμπιστεύομαι την πολιτική του Santos, καθώς διετέλεσε Υπουργός Άμυνας επί Uribe. Ασφαλώς, η επιθετική ρητορική του παρελθόντος, έχει αλλάξει ,αλλά μόνο στα λόγια. Είναι ιδιαίτερα σημαντική η ανακήρυξη και αποδοχή των Θυμάτων του Νόμου, διότι συνιστά ένα τρόπο αναγνώρισης των εσωτερικών συγκρούσεων , αλλά έχει συνέπειες που ο Santos δεν θέλει να παραδεχτεί, όπως για παράδειγμα η ύπαρξη πολιτικών κρατουμένων. Η κυβέρνηση υποστηρίζει ότι δεν υπάρχουν τέτοιου είδους κρατούμενοι στην Κολομβία και πως το μόνο που έχει να κάνει κάποιος για να το διαπιστώσει είναι να πάει να δει τι γίνεται σε κάποια φυλακή.\nΥπάρχουν ζητήματα που πρέπει να συζητηθούν. Αυτή τη στιγμή, ασκείται διεθνής πίεση και υπάρχει μία διάχυτη επιθυμία για ειρήνη ανάμεσα στον λαό της Κολομβίας. Αν οι προθέσεις του είναι στ΄αλήθεια σοβαρές, θα πρέπει άμεσα να κάνει βήματα σ΄αυτή την κατεύθυνση.\nΠιστεύεις πως ένας διάλογος με την FARC είναι δυνατός;\nΘεωρώ πως είναι αναγκαίος και πιστεύω πως μπορεί να γίνει, όσο υπάρχει διεθνής πίεση. Προς το παρόν, κομμάτια της κολομβιανής κοινωνίας στήνουν καμπάνιες για να βρουν πολιτική λύση στη διαμάχη, μέσω διαλόγου. Αυτό , όμως, πρέπει να συνοδευθεί από πραγματική θέληση της κυβέρνησης να ξεκινήσει την αλλαγή-τις διαρθρωτικές αλλαγές που χρειάζεται η Κολομβία. Και αυτό δεν αποτελεί απλώς ένα θέμα εγκαθίδρυσης της ειρήνης. Αυτό που έχει ανάγκη η Κολομβία είναι μία αγροτική μεταρρύθμιση, και άμεσες λύσεις για την βελτίωση της ζωής ενός μεγάλου μέρους του πληθυσμού που ζει στην απόλυτη φτώχεια.\nΗ κολομβιανή διαμάχη μοιάζει ατέρμονη…\nΚατά τη διαμονή μου στο Λονδίνο, μελέτησα την εμπειρία της Βόρειας Ιρλανδίας. Πριν 20 ή 30 χρόνια μία ειρηνευτική διαδικασία , όπως αυτή που συνέβη αργότερα, ήταν αδιανόητη, και πιστεύω πως αν υπάρχει πολιτική βούληση και απόφαση , τότε είναι δυνατό. Αν και τα πράγματα δεν δείχνουν πολύ αισιόδοξα, ακόμα πιστεύω πως είναι δυνατό να γίνει. Όπως λέει και το ρητό: «Η πιο σκοτεινή ώρα είναι λίγο πριν ξημερώσει.»\nΘεωρείτε τη FARC τρομοκρατική οργάνωση;\nΌχι. Και είναι σημαντικό να υπάρχουν διαφορετικές απόψεις στην Κολομβία, διότι αν κάποιος, σε διεθνές επίπεδο, πει πως η FARC δεν είναι τρομοκρατική οργάνωση, του κολλάνε αμέσως τη ρετσινιά του φίλου των ανταρτών. Αλλά δεν είναι έτσι. Εγώ τη θεωρώ πολιτικό παράγοντα και μέρος της κολομβιανής ιστορίας-μία απάντηση στην κρατική βία.\nΠώς σας συμπεριφέρθηκαν τα ΜΜΕ;\nΤα κρατικά μέσα προσπάθησαν να πετύχουν αυτό που δεν κατάφερε να πετύχει η δίκη. Αφιέρωσαν στήλες και κύρια άρθρα, που υποστήριζαν ότι ένας τρομοκράτης κυκλοφορεί ελεύθερος εξαιτίας μίας αποτυχίας του συστήματος Δικαιοσύνης . Στην Κολομβία, αυτό σημαίνει κοινωνική απομόνωση και στοχοποίηση από τις παραστρατιωτικές ομάδες. Υπάρχει στενές σχέσεις μεταξύ των ΜΜΕ και των οικονομικά ισχυρών της χώρας. Τα ΜΜΕ χρησιμοποιούνται για να κλείσουν το στόμα όσων επικρίνουν την κυβέρνηση. Η εφημερίδα El Tiempo για παράδειγμα ήταν επί μακρόν ιδιοκτησία της οικογένειας Santos, του σημερινού προέδρου. Ωστόσο, διακρίνω δύο είδη ΜΜΕ. Τα κρατικά, τα οποία δε μου διασφαλίζουν το δικαίωμα να θεωρούμαι αθώος μέχρι αποδείξεως της ενοχής μου και τα εναλλακτικά εθνικά και διεθνή μέσα που έπαιξαν σημαντικό ρόλο στην γνωστοποίηση της αλήθειας σχετικά με την υπόθεσή μου.\nΠώς θα αντιμετωπίσετε την προσπάθεια να σας κλείσουν το στόμα;\nΣτην περίπτωση μου, είναι αναγκαίο να γίνει γνωστή η αλήθεια. Τώρα που αποφυλακίστηκα, νιώθω πως δεν μπορώ να παραμείνω σιωπηλός. Αν η δίκη άφησε πάνω μου ένα σημάδι, είναι η πεποίθησή μου πως με τη σιωπή δε θα πετύχουμε την αλλαγή αυτής της κατάστασης. Νοιώθω δεσμευμένος απέναντι στους κρατούμενους που γνώρισα και πρόκειται να συνεχίσω να μάχομαι για την υπεράσπιση της ελεύθερης κριτικής σκέψης έτσι ώστε οι ιδέες να μπορούν να εκφράζονται ελεύθερα στην Κολομβία και να υπάρχει πλουραλισμός στη δημόσια ζωή\n- Κολομβία – Miguel Ángel Beltrán: “Η αλήθεια πρέπει να λάμψειˮ\nAuthor: Miriam Valero\nTranslator: Dimitra Angelopoulou Δήμητρα Αγγελοπούλου\nΑναρτήθηκε από agapitos στις 2:52 μ.μ.\nΕτικέτες διεθνής αλληλεγγυη, κολομβία\nΤο δίλημμα, η «βόμβα» και το κόστος!\nΚολομβία:Η αλήθεια πρέπει να λάμψει-Miguel Ángel B...


Στις 06.10 η Σελήνη σχηματίζει τετράγωνο με τον Δία και παρόλο που ο Δίας θεωρείται ο πλανήτης – ευεργέτης, η όψη του τετραγώνου, θα βγάλει υπερβολές κάθε είδους. Καλό θα είναι λοιπόν να προσέχουμε και να είμαστε περισσότερο μετρημένοι, να μην καταναλώσουμε μεγάλες ποσότητες φαγητού και ποτού και φυσικά να μην κάνουμε μεγάλες σπατάλες. Η αντίθεση Ήλιου – Κρόνου που πραγματοποιείται κι αυτή σήμερα, μπορεί πραγματικά να εξισορροπήσει την πληθωρικότητα αυτής της όψης.\n*Διαβάστε πώς θα επηρεάσει η αντίθεση Ήλιου – Κρόνου το κάθε ζώδιο πατώντας εδώ.\n(Αφορά πρόβλεψη από σήμερα μέχρι τις 15/4/2013).\nΗ αντίθεση Ήλιου – Κρόνου που σχηματίζεται στον ετήσιο χάρτη σας, θα σας «συντροφεύει» καθ’ όλη την διάρκεια της χρονιάς. Έτσι, θα πρέπει να εντείνετε τις προσπάθειές σας, προκειμένου να καταφέρετε να πετύχετε όχι μόνο στον επαγγελματικό τομέα, αλλά ακόμα και στις προσωπικές σχέσεις. Οι καιροί είναι δύσκολοι και όσο και αν νομίζετε ότι έχετε κατοχυρώσει τη θέση σας, ξέρετε ότι «καραδοκούν» πολλοί καλοθελητές. Όσον αφορά στα αισθηματικά σας, ο σύντροφός σας μπορεί να κάνει υπομονή, θα πρέπει όμως να μην τον παραμελείτε και να μην τον αγνοείτε. Με λίγη καλή θέληση θα καταφέρετε τα πάντα, αρκεί να μην τα αφήσετε στην τύχη τους.\nΤα παιδιά που θα γεννηθούν σήμερα, θα είναι εξαιρετικά κοινωνικά και προικισμένα με πολλές ικανότητες. Θα προσπαθούν πάντα για το καλύτερο αποτέλεσμα και παρόλο που η επιτυχία στη ζωή τους μπορεί να αργήσει λίγο, θα καταφέρουν τελικά να διακριθούν στον τομέα τους. Η αισθηματική τους ζωή ίσως περάσει αρκετά σκαμπανεβάσματα, μέχρι να έρθει ο μεγάλος έρωτας.\nΆντζελα Γκερέκου, Νίκη Κάρτσωνα, Ηλίας Λογοθέτης, Βίκυ Φλέσσα, Leonardo Da Vinci, Samantha Fox, Claudia Cardinale, Elisabeth Montgomery, Emma Watson, Emma Thompson.\nAstroProvlepsis - Rena Mentaki 7:18 μ.μ. ΑΣΤΡΟΛΟΓΙΚΕΣ ΠΡΟΒΛΕΨΕΙΣ ΗΜΕΡΑΣ, ΑΣΤΡΟΛΟΓΙΚΕΣ ΤΑΣΕΙΣ ΤΗΣ ΗΜΕΡΑΣ Leave a Comment


The Dignified Professor «Greek University Reform Forum Greek University Reform Forum\nThe Dignified Professor Τετάρτη, Απρ. 29 2009\nΓενικά Kensai 9:41 πμ\nΑνεξάρτητα απ’το τι πιστεύετε για το διδακτικό κομμάτι της ακαδημαϊκής καριέρας (σε σχέση με το ερευνητικό) προτείνω να διαβάσετε αυτό το μικρό κείμενο απ’τον Richard Feynman. Αρχίζει έτσι:\nI don’t believe I can really do without teaching. The reason is, I have to have something so that when I don’t have any ideas and I’m not getting anywhere I can say to myself, «At least I’m living; at least I’m doing something; I am making some contribution» — it’s just psychological.\n54 Responses to The Dignified Professor\n29 Απριλίου, 2009 στο 11:43 πμ\nΠροσυπογράφω. Ο κύριος λόγος που το Πανεπιστήμιο, με όλα του τα προβλήματα και το σχετικό του χάος (ακόμα και στη Γερμανία), μου είναι πάντα προτιμότερο από βαρύγδουπα, πλούσια και άρτια εξοπλισμένα ερευνητικά κέντρα όπως τα Max Planck. Το κλίμα στα Πανεπιστήμια είναι πολύ πιο ζωντανό και φρέσκο, ενώ τουλάχιστον μερικά ερευνητικά κέντρα θυμίζουνε περισσότερο «Υπηρεσίες για τη Διεξαγωγή της Ερευνας».\n29 Απριλίου, 2009 στο 12:23 μμ\nΣωστά. Αν και τα περισσότερα MPI που αναφέρθηκες βρίθουν από μεταπτυχιακούς και AG Leiters που είναι και συγχρόνως καθηγητές σε κάποιο γειτονικό πανεπιστήμιο.\nΠάντως το μήνυμα είναι ένα: η δημιουργικότητα έρχεται και από την τριβή με τους σπουδαστές!\n29 Απριλίου, 2009 στο 12:45 μμ\nΜπα, KM, αυτές οι Καθηγεσίες είναι πιο πολύ για τον τίτλο, συχνότατα η ανάμειξη των Direktoren με τα Πανεπιστήμια είναι ελάσσονος σημασίας. Και πάνω απ’ όλα από τα MPI λείπει αυτό το σύρε-κι-έλα των φοιτητών, ξέρεις τι θέλω να πω, αυτή η ευχάριστη καθημερινότητα του Πανεπιστημιου που σε φρεσκάρει.\n29 Απριλίου, 2009 στο 7:11 μμ\nΥπάρχει μιά σημαντική διαφορά ανάμεσα στον πανεπιστημιακό δάσκαλο (που υπηρετεί στο ΑΕΙ) και τον ερευνητή που δουλεύει στο ερευνητικό κέντρο. Σκόπιμο θα ήταν να ανοίξει κάποτε διάλογος στην ελλάδα με το θέμα αυτό γιατί συχνά οι ρόλοι τους «μπερδεύονται» ανεπίτρεπτα. Και αυτό οδηγεί σε μπέρδεμα και της αποστολής τους αλλά και της αξιολόγησής τους (και των δύο κατηγοριών αυτών επιστημονικού δυναμικού). Η ελλάδα είναι μικρή χώρα με πολύ λίγες ευκαιρίες γιά τέτοια «πόστα» και των δύο αυτών κατηγοριών ιδρυμάτων. Ισως μάλιστρα τα «ερευνητικά κέντρα» να είναι λιγότερα από τα ΑΕΙ. Γι’ αυτό τα ιδρύματα αυτά πολλές φορές «ασαφοποιούν» τα όριά τους και την αποστολή τους. Σκόπιμο να οριοθετηθούν σωστά.\n29 Απριλίου, 2009 στο 7:33 μμ\nmano, συμφωνώ ότι υπάρχει διάκριση στους στόχους και κατ’ επέκταση στον τρόπο εργασίας ανάμεσα σ’ ένα ΑΕΙ και σ’ ένα ΕΚ. Δεν ξέρω τι υπαινίσσεσαι αλλα θέλω να σημειώσω πως ένας πιθανός διαχωρισμός του είδους «ερευνα στα ΕΚ και διδασκαλία στα ΑΕΙ» θα ήταν καταστροφικός για όλους. Το λέω γιατί υπάρχουν τέτοιες τοποθετήσεις και με βρίσκουν ευθέως αντίθετο.\n29 Απριλίου, 2009 στο 8:40 μμ\nΑυτά βέβαια δεν ισχύουν για την ελλάδα, όπου η καθημερινότητα του πανεπιστημίου μέσα στις αφίσες και τα σκουπίδια δε σε φρεσκάρει ιδιαίτερα…\n29 Απριλίου, 2009 στο 8:46 μμ\nείναι παντού έτσι; Γιατί έχω δει και Τμήματα/Κτήρια που δεν μοιάζουνε με κουρελαρία.\n29 Απριλίου, 2009 στο 9:43 μμ\nMπορεί μερικά καινούρια κτίρια να μην έχουν προλάβει να διακοσμηθούν.\n29 Απριλίου, 2009 στο 10:10 μμ\nΟι ερευνητές το Max-Planck-Institut für Mathematik (Βόννη) μια χαρά κάνουν. Και ας μην διδάσκουν ούτε μια ώρα σε προπτυχιακούς\n29 Απριλίου, 2009 στο 10:11 μμ\nμια χαρά δουλειά\n29 Απριλίου, 2009 στο 10:53 μμ\nΠροφανώς και υπάρχουν κορυφαίοι στα MPI αλλά δεν εξυπηρετεί να αραδιάζουμε ονόματα. Στα Πανεπιστήμια βρίσκεις ερευνητές αντιστοιχου επιπεδου κι αν αρχίσουμε με τον ένα και τον άλλο που έχουνε entry στη Wikipedia δεν θα βγάλουμε άκρη. Ας μην ξεχνάμε επίσης ότι τα MPI είναι γερμανική ιδιαιτερότητα. Στις ΗΠΑ, στο HB και στην υπόλοιπη Ευρώπη, τα Πανεπιστήμια είναι οι κύριοι χώροι αριστείας: το CNRS στη Γαλλία και το CNR στην Ιταλία δεν φτάνουν τη φήμη και το γόητρο των καλών Πανεπιστημίων εκεί.\nΟ/Η Καθηγητής Θεολογίας ΜΙΤ λέει:\n29 Απριλίου, 2009 στο 11:17 μμ\nΘα μου επιτρέψετε να διαφωνήσω με τις ως άνω απόψεις. Ούτε λίγο ούτε πολύ το διδακτικό έργο αντιμετωπίζεται ως ψυχολογικό δεκανίκι, ως βιοποριστική δικλείδα ασφαλείας λαμπρών εγκεφάλων. Έχω διαφορετικό όραμα για την επιστήμη και την παιδεία. Το να είσαι δάσκαλος είναι κάτι εντελώς ιδιαίτερο και απαιτεί όχι μόνο ιδιαίτερες ικανότητες αλλά και ταλέντο. Όλοι αυτοί που μιλούν για φρεσκάρισμα και αντιμετωπίζουν τη διδασκαλία σαν ενυδατική προσώπου μετά το ξύρισμα ίσως να μην έχουν εν τέλει συνείδηση της αποστολής τους. Ο δάσκαλος οφείλει οραματικά να είναι εμπνευστής. Ασφαλώς όμως όταν όλα γίνονται μπάχαλο οι έννοιες πάνε… για φρεσκάρισμα.\n29 Απριλίου, 2009 στο 11:23 μμ\nΦυσικέ το Nobel της Ιατρικής δόθηκε φέτος σε δύο Γάλλους ερευνητές του Ινστιτούτου Παστέρ και ένα Γερμανό του κέντρου Deutsches Krebsforschungszentrum. Αυτό που υποστηρίζω, σε αντίθεση με εσένα, είναι πως έρευνα υψηλού επιπέδου μπορεί να γίνει και σε ερευνητικά κέντρα (δεν υποστηρίζω πως δεν μπορεί να γίνει σε πανεπιστήμια). Οι πάμπολες διακρίσεις επιστημόνων (οι οποίοι είναι πολύ λίγοι σε αριθμό) που εργάζονται σε ερευνητικά ινστιτούτα το μαρτυρούν αυτό.\n29 Απριλίου, 2009 στο 11:54 μμ\nο Feynman λέει απλά τη γνώμη του ο άνθρωπος. Είναι φυσιολογικό να μιλάει για την πάρτη του, ερμηνεύοντας την ερευνητική διαδικασία όπως αυτός νομίζει ότι γίνεται καλύτερα. Φυσικά και υπάρχουν εξαιρέσεις, σιγά μην είναι «δυστυχισμένοι» οι eggheads στο Institute for Advanced Study.\nΚαι όχι δεν το τρώω ότι δεν τους κατεβαίνουν ιδέες μιας που- όπως έγραψα ήδη στο σχόλιο #2- στα περισσότερα ερευνητικά κέντρα υπάρχουν και φοιτητές, συνήθως μεταπτυχιακοί. Ακόμα και στην Ελλάδα προβλέπονται!\nΑπό κει και πέρα ο καθένας ερμηνεύει το διδακτιλίκι όπως νομίζει. Πάντως συμφωνώ σε μεγάλο βαθμό πως ένας Dignified Professor πρέπει να το επιζητάει…\nΟ/Η ka_rax λέει:\n30 Απριλίου, 2009 στο 3:01 πμ\nΔεν θα ξεχάσω ποτέ εκείνο το παιδί που είναι στο τρίτο έτος στο Φυσικό, μελετά καθημερινά (το τονίζω), δεν έχει περάσει σχεδόν κανένα μάθημα και μου λέει «μαααα αυτή η καθηγήτρια σου λέει μισή σελίδα από το 8 κεφάλαιο, τρεις από το 10 και μετά ξαναγυρνά στο 7 για να σου διδάξει κάτι καινούριο. Και δεν είναι ότι το διδάσκει έτσι το μάθημα, προσπαθεί να σου επιβάλλει να το μάθεις και εσύ έτσι… Όχι όπως θέλω εγώ θα το μάθω. Θα το διαβάσω από το βιβλίο και όπως θέλω εγώ θα μάθω το αντικείμενο…». Πως μπορώ εγώ ο λίγος να του δώσω τη δύναμη να ξεπεράσει τις τύψεις του από την αποτυχία των μαθημάτων και να αρθρώσει με περηφάνια την πλέον όρθή αποψή του. Ότι η «κατάκτηση» ενός αντικειμένου έρχεται μέσα απο την αλληλεπίδραση με τα συγγράμματα(όχι μόνο με ένα), και την αλληλεπίδραση με τους συμφοιτητές του και τους καθηγητές του και όχι μόνο μέσω της «μεταλαμπάδευσης της θείας Γνωσης», όπως έχει μετατραπεί η Διδασκαλεία σήμερα…\nΑπό τα τάρταρα -με την έννοια της έλλειψης κουλτούρας και συνδιαλλαγής απόψεων – του Ελληνικού Πανεπιστήμιου όπου σπαταλώ πολλές πολλές ώρες της ζωής μου έχω να δηλώσω ότι η παραπάνω διαπίστωση του «ήρωά» μου είναι από τους βασικούς λόγους των καταλήψεων. Γιατί δεν είναι ότι ξενερώνει εκείνους τους συμφοιτητές μου που ήρθαν στη σχολή μόνο και μόνο επειδή τους το είπε η μάνα τους στην αποτυχία τους να μπούνε στο πολυτεχνείο αλλά φτάνει στο σημείο να απογοητεύει και άτομα που ήρθαν με όραμα, με όνειρα, από επιλογή, με αγάπη για τη Φυσική… Και φτάνουν στο σημείο όλοι μαζί να ανέχονται τα κομματόσκυλα -όπως τα λέμε όλοι εδώ- ελπίζοντας κάτι από αυτούς. Έχω πολλά να πω αλλά εκτός ότι η ώρα είναι 4, δεν νομίζω να αποτελούν και άξια προσοχής…\nΕνας φοιτητής του Φυσικού Αθήνας.\n30 Απριλίου, 2009 στο 7:39 πμ\n1. Κομίζεις γλαύκας εις Αθηνας.\n2. Δείξε μου ποτε και που ισχυρίστηκα ότι στα ΕΚ δεν μπορεί να γίνει ερευνα κορυφαίου επιπεδου, όπως διατείνεσαι.\n30 Απριλίου, 2009 στο 7:50 πμ\nΤο σημαντικότερο πρόβλημα στη μετάδοση της ομορφιάς της Φυσικής είναι οι αδιάφοροι και ημιμαθείς δάσκαλοι σε όλα τα επίπεδα. Ο κύριος λόγος για τον οποιο στη γερμανόφωνη Ευρώπη ο αριθμός φοιτητών Φυσικής στα Πανεπιστήμια είναι χαμηλός, είναι ότι στα Λύκεια γίνεται φτωχή δουλειά και οι περισσότεροι θεωρούν τη Φυσική βαρετή και ανεξήγητα δύσκολη (δεν ισχυρίζομαι ότι είναι εύκολη). Το καλο είναι ότι έστω και λίγοι εμπνευσμένοι δάσκαλοι μπορούν να κάνουν θαύματα. Το αν η κοινωνία και η αγορά χρειάζονται περισσοτερους φούσκους είναι άλλο θέμα.\n30 Απριλίου, 2009 στο 7:52 πμ\n… χρειάζονται περισσοτερους ΦΥΣΙΚΟΥΣ. Συγγνώμη, ο μετατροπέας Greeklish –> Ελληνικά μου έκανε μια πολύ καλή φάρσα αλλά μιας και είμαστε στο θέμα, να σημειώσω ότι η κοινωνία χρειάζεται ΚΑΙ μερικούς φούσκους κατά περιπτώσεις.\n30 Απριλίου, 2009 στο 11:43 πμ\nΣχετικό με το πνεύμα του post:\n(Σε κατάσταση ομηρείας με «άχρηστα» πτυχία οι απόφοιτοι του τμήματος Επιστημών της Τέχνης του Πανεπιστημίου Ιωαννίνων!)\n30 Απριλίου, 2009 στο 12:29 μμ\nΒέβαια να συμπληρώσουμε ότι στην ελλάδα οι φυσικοί πλέον έχουν ως μόνη ελπίδα να γίνουν καθηγητές γυμνασίου-λυκείου, οπότε το κράτος έχει απαξιώσει τον κλάδο τους προ πολλού.\n30 Απριλίου, 2009 στο 1:42 μμ\nSorry Φυσικέ που παρερμήνευσα τα γραφόμενα σου. Να υποθέσω τότε πως απλά αναφέρεσαι σε προσωπικές σου προτιμήσεις;\n30 Απριλίου, 2009 στο 1:56 μμ\nOK Epanechnikov, κανένα πρόβλημα. Ναι, εξέφρασα απλώς μια προτίμηση. Ασφαλώς και μιλάω μονο για τον εαυτό μου, σημειώνω απλώς ότι γνωρίζω πολλούς συναδέλφους που μοιράζονται την άποψη μου.\n30 Απριλίου, 2009 στο 2:18 μμ\nErr, το να διδάξεις Φυσική στο Λύκειο δεν είναι απαραίτητα απαξίωση. Αν έχεις μάθει καλά, αν την έχεις αγαπήσει κι αν έχεις αίσθηση του νοήματος γι αυτό που κανεις, τότε μπορείς να δεις στην αντίδραση των μαθητών σου το θετικό αποτέλεσμα της δουλειάς σου. Δεν είναι σημαντικό να εκπαιδεύσουμε νέους ανθρώπους στον ορθολογισμό και την καθαρότητα της φυσικής σκέψης; Το πρόβλημα δεν είναι το «έλα μωρέ κι εσύ … καθηγητής στο Λύκειο», το πρόβλημα είναι το γιατί φτάσαμε να λοιδωρούμε τους καθηγητές του Λυκείου.\n30 Απριλίου, 2009 στο 2:59 μμ\nΤο πρόβλημα των εκπαιδευτικών του λυκείου (και του γυμνασίου) είναι αρκετά σύνθετο.\nΑφενός τους αποδίδουμε υψηλό τίτλο («καθηγητές») αντί για τον ακριβή όρο («εκπαιδευτικοί δευτεροβάθμιας» ή, εν προκειμένω «δάσκαλοι φυσικής»), και τους θεωρούμε «επιστήμονες», όπως και οποιονδήποτε απλό πτυχιούχο πανεπιστημίου, ως δείγμα πνευματικής καθυστέρησης από την εποχή που δεν πήγαινε στο πανεπιστήμιο ούτε το 1%. Γεννάται έτσι μια ψευδαίσθηση υψηλού επιπέδου σε άτομα που μπορεί και να έκαναν δέκα χρόνια να πάρουν ένα πτυχίο περνώντας με χίλια ζόρια και με πεντάρια τα μαθήματα, και κάποια στιγμή αναγκάστηκαν να στρωθούν για να παπαγαλίσουν ό,τι χρειάζεται στις εξετάσεις του ΑΣΕΠ.\nΑφετέρου τους πετάμε στη θάλασσα του σχολείου με μηδενική προετοιμασία (για το εκπαιδευτικό έργο το οποίο καλούνται να επιτελέσουν) και ένα σωρό αμφίβολης χρησιμότητας γνώσεις (για το επιστημονικό πεδίο που διδάσκουν). Προφανώς δεν χρειάζεται και πολύ προχωρημένη φυσική για να διδάξεις στο γυμνάσιο και το λύκειο, αρκεί να έχεις καταλάβει την ουσία του θέματος και γνωρίζεις τον τρόπο να το διδάξεις και να κεντρίσεις το ενδιαφέρον των παιδιών. Αντίθετα με όσα καμία φορά λέγονται, η φυσική είναι πάρα πολύ απλή και έχει το μοναδικό πλεονέκτημα να είναι στο μεγαλύτερο μέρος της άμεσα επιδείξιμη πειραματικά με πολύ απλό και κατανοητό τρόπο και ελάχιστα μέσα (τουλάχιστον για το επίπεδο του σχολείου). Είναι έγκλημα να τελειώνουν το σχολείο οι μαθητές νομίζοντας ότι η φυσική είναι δυσνόητη και άσχετη με την πραγματικότητα ή τη ζωή τους.\nΚαι τρίτον, τους πληρώνουμε λίγο και δεν τους αξιολογούμε καθόλου, με αποτέλεσμα να λείπει το κίνητρο απόδοσης κι έτσι το σχολείο να έχει αφεθεί στην τύχη του και στην άθλια κατάσταση στην οποία έχει περιέλθει. Ενώ την ίδια στιγμή τα φροντιστήρια, στο απυρόβλητο της επαναστατικής γυμναστικής, διότι δίνουν δουλειά σε χιλιάδες «αδιόριστους» (λες και είναι υποχρεωμένο το κράτος να διορίσει όλους τους αποφοίτους), χλευάζουν καθημερινά την υποτιθέμενη δημόσια και δωρεάν παιδεία.\nΜε αυτά τα δεδομένα είναι θαύμα ότι υπάρχουν και μερικοί άνθρωποι που κάνουν τη δουλειά τους στο σχολείο και διδάσκουν πραγματικά φυσική ή ό,τι άλλο διδάσκουν.\nΚατά τη γνώμη μου η λύση στο ιδιαίτερο μέρος του προβλήματος που αναφέρθηκε εδώ (η διδασκαλία της φυσικής στο γυμνάσιο και το λύκειο) είναι η διαφοροποίηση του φυσικού (πρόγραμμα σπουδών αμιγώς φυσικής) από το δάσκαλο φυσικής (πρόγραμμα σπουδών κατά το ήμισυ φυσικής και κατά το ήμισυ παιδαγωγικής). Αν δεν θεσμοθετηθεί αυτός ο διαχωρισμός δεν πρόκειται να γίνει καμία συστημική βελτίωση. Όπου γίνεται καλή δουλειά αυτό θα παραμείνει συγκυριακό και εξαρτώμενο από την καλή θέληση και την ατομική ικανότητα κάποιων συγκεκριμένων εκπαιδευτικών.\n30 Απριλίου, 2009 στο 3:17 μμ\n@ Θανάσης Πρωτοπαπας\nΟ διαχωρισμός των σπουδαστών Φυσικής από κείνους που θα γίνουν δάσκαλοι Φυσικής στη Δευτεροβάθμια είναι μια πολύ καλή ιδέα. Ειρωνεία: το είχαμε στη Γερμανία μέχρι προ τίνος, όσο δηλαδή υπήρχε το παλιό «Diplom Physik» που ήταν διαφορετικός τίτλος από το «Lehramt Physik» (δάσκαλοι). Στα πλαίσια της μεταρρύθμισης της Bologna (από Diplom σε Bachelor/Master), ο διαχωρισμός αυτός καταργήθηκε.\n30 Απριλίου, 2009 στο 3:28 μμ\nΕυχαριστώ, δεν το ήξερα. Οπότε, τώρα, τί πρέπει να κάνει κάποιος στη Γερμανία για να γίνει δάσκαλος φυσικής στη δευτεροβάθμια;\n30 Απριλίου, 2009 στο 3:45 μμ\nΚάνουνε το Bachelor Physik όπως όλοι οι άλλοι και μετά παρακολοθούν επί 1-2 χρονια (δεν είμαι σίγουρος για τη χρονική διάρκεια) το λεγόμενο «Referendariat», ένα είδος μετεκπαίδευσης που εστιάζει στη διδασκαλία και την απασχόληση στη Δευτεροβάθμια. Σημειωτέον ότι το Referendariat δεν σχετίζεται με το Πανεπιστήμιο, είναι θεσμός που υπηρετείται από έμπειρους δασκάλους και αξιωματούχους των 16 Υπουργείων Παιδείας των Ομόσπονδων Πολιτειών. Στο τέλος του Referendariat εξετάζονται για να τους δοθεί η άδεια διδασκαλίας. Τα δε γερμανικά Λύκεια πάσχουν από χρονια έλλειψη διδασκόντων στις φυσικές επιστήμες, σε αντίθεση με τους φιλολογους («Germanisten») που είναι πάμπολλοι.\n30 Απριλίου, 2009 στο 3:53 μμ\nΚαι αυτή η προσέγγιση των Γερμανών μου φαίνεται λογική. Αφενός τους φορτώνει με περισσότερη φυσική απ’ όση τους είναι απαραίτητη για τη δευτεροβάθμια, αλλά αφετέρου έτσι είναι πιο ευέλικτοι αν θελήσουν κάποια στιγμή να ασχοληθούν περισσότερο με τη φυσική αντί με τη διδασκαλία.\n30 Απριλίου, 2009 στο 4:00 μμ\nΈτσι είναι, k. Πρωτοπαπα. Κι επί πλέον της λείπει ο ανόητος αυτοματισμός, «αφού σπούδασες Φυσική στο Πανεπιστήμιο είσαι κατάλληλος να αναλάβεις τους μαθητές» (με η χωρίς ΑΣΕΠ). Αντίθετα, προσφέρει συγκεκριμένη προετοιμασία για το σκοπό ακριβώς που χρειάζεται, δηλ. διδασκαλία στα σχολεια. Τώρα, το ότι ακόμη κι αυτά τα μετρα δεν αρκούν, αυτό σχετίζεται με δυο παράγοντες: πρώτον ότι ο αριθμός των σπουδαστών Φυσικής είναι εδώ έτσι κι αλλιώς χαμηλός και οι hard-core physicists βρίσκουν δουλειές που πληρώνουν πολύ καλύτερα, επομένως δεν απομένουνε και τόσοι πολλοί για τη δευτεροβάθμια. Και δεύτερον (δυστυχώς), ότι την επιλογή της δευτεροβάθμιας την κάνουν οι στατιστικά λιγότερο ικανοί από τους φοιτητές μας.\n30 Απριλίου, 2009 στο 6:46 μμ\nEίμαι κατά της αρχής «έρευνα στα ΕΚ-διδασκαλία στα ΑΕΙ». Τα ΑΕΙ κάλιστα μπορούν και ΠΡΕΠΕΙ να κάνουν ΚΑΙ έρευνα. (και η έρευνα είναι βασική-εφαρμοσμένη-αλλά και «εκπαιδευτική»).\nΤο πρόβλημα είναι με την αξιολόγηση του διδακτικού προσωπικού (ΔΕΠ) του ΑΕΙ. ΔΕΝ είναι μετρήσιμο (εύκολα μετρήσιμο) το εκπαιδευτικό έργο. Γι’ αυτό και γι’ άλλους λόγους η κρίση του ΔΕΠ βασίζεται στην εκτίμηση της ερευνητικής παραγωγής (εργασίες-impact factor-citations-δείκτης «h» και άλλα περίπλοκα που και οι ίδιοι αυτοί που τα επικαλούνται δεν τα καταννοούν όλοι και πάντοτε.\nΤι να χρησιμεύσει ως δείκτης της απόδοσης του εκπαιδευτικού έργου? η κρίση των φοιτητών? και πώς να την «πάρεις»? η κρίση της «λοιπής» ομήγυρης ή των ανωτέρων? Εδώ ο φθόνμος θα «κάνει την δουλειά» του…Να βάλουμε «επιθεώρηση» όπως στα σχολεία προ του 1980? Τι απ’ όλα?\n30 Απριλίου, 2009 στο 6:57 μμ\nmano, το πρόβλημα της αξιολόγησης της διδασκαλίας στα ΑΕΙ είναι παγκόσμιο. Κανεις δεν έχει βρει μιαν απόλυτα ικανοποιητική λύση. Οι αξιολογήσεις από τους φοιτητές είναι επιθυμητές, εφ’ όσον οι τελευταίοι δεν χειραγωγούνται και δεν φτιάχνουν αγέλες και ομάδες με σκοπό την υποστήριξη η την εξόντωση κάποιων διδασκόντων. Έχω δει τις αξιολογήσεις να δουλεύουνε πολύ καλά στις ΗΠΑ και στη Γερμανία, για την Ελλάδα με την κομματικοποιημένη/αδιάφορη/ριζοσπαστική φοιτητική της νεολαία, μου φαίνεται αδύνατο να εφαρμοστούν αποτελεσματικά, αξιόπιστα και δικαια.\nΥπάρχει ένας άλλος δείκτης, που είναι οι αναμνήσεις και οι εντυπώσεις των φοιτητών απ’ τους καθηγητές τους καμια δεκαρια χρονια μετά την αποφοίτηση. Όμως δεν μπορεί να εφαρμοστεί ούτε συστηματικά ούτε συγκριτικά.\n30 Απριλίου, 2009 στο 7:01 μμ\nΚύριε Πρωτόπαπα, εξαιρετική η ανάλυση του post #14 και δείχνει γλαφυρά την ιστορία των «καθηγητών» [δευτεροβάθμιας εκπαίδευσης] στην χώρα μας.\nphysicist, είναι πολύ καλό που το σύστημα των Γερμανών ακόμα και μετά τη Bologna δίνει εγγυήσεις για το ποιός πάει να διδάξει στη δευτεροβάθμια. Για τη Bologna και τα πτυχία της άλλο πράγμα μ’ανησυχεί, αλλά θα είναι θέμα άλλου, ξεχωριστού post.\n30 Απριλίου, 2009 στο 7:23 μμ\nKM, θα ήταν πολύ ενδιαφέρουσα μια συζήτηση για τη Bologna, όταν βρείς χρόνο να ξεκινήσεις ένα νέο νήμα.\n30 Απριλίου, 2009 στο 11:06 μμ\nΔιαβάσατε οτι κλείνουν το Εθνικό Κέντρο Κοινωνικών Ερευνών (ΕΚΚΕ);\nΜερικούς μήνες πριν από την προγραμματισμένη αξιολόγηση των ερευνητικών κέντρων (ΕΚ) της ΓΓΕΤ, (σημ. αυτή θα είναι η τέταρτη φορά που τα ΕΚ της ΓΓΕΤ αξιολογούνται και μάλιστα από ξένους αξιολογητές)το ΕΚΚΕ καταδικάζεται σε θάνατο στην επέτειο των 50 χρόνων από την ίδρυσή του !\nΔεν είναι ακόμη γνωστοί οι λόγοι αυτής της απόφασης, αν και τους υποθέτουμε…\nΜήπως εσείς είστε πιο ενημερωμένοι πάνω στο θέμα του ΕΚΚΕ;\n30 Απριλίου, 2009 στο 11:59 μμ\nΔε βλέπω γιατί να μην κλείσουν τα εγχώρια «ερευνητικά κέντρα». Έτσι κι αλλιώς έχουν γίνει πεδίο διορισμών, οπότε το μόνο που καταφέρνουν είναι να προκαλούν την κοινωνία.\n1 Μαΐου, 2009 στο 12:04 πμ\nΓια το θέμα των φυσικών (και μαθηματικών) το πρόβλημα είναι ότι η μόνη ουσιαστική διέξοδος που τους προσφέρεται είναι να κάνουν τον καθηγητή σε ένα σχολείο που δε φημίζεται για την ποιότητά του, οπότε εκεί βρίσκουν τον παράδεισό τους οι μέτριοι που έτσι κι αλλιώς τελείωσαν τις σχολές τους με γλείψιμο και σκονάκια.\nΕδώ και οι απόφοιτοι του πολυτεχνικού τμήματος με το βαρύγδουπο όνομα καταλήγουν (μετά από τη γνωστή διαδικασία) να επιδιώκουν την πρόσληψή τους στο δημόσιο σχολείο…\n1 Μαΐου, 2009 στο 9:32 πμ\nμε την ίδια λογική θα πρέπει να κλείσουν και τα ερευνητικά «μορφώματα» των ΑΕΙ.\nΗ μήπως έχετε την άποψη ότι η ΜΟΝΗ αξιόλογη έρευνα που γίνεται, και που αλήθεια σπάνια έχει αξιολογηθεί από εξωτερικούς κριτές (και εκεί βρίσκονται οι πολλες αντιστάσεις των Δ Ερευνητικού Π (ΔΕΠ))περνάει μέσα από τα ΑΕΙ.\nΑν απορρίψετε και αυτή την πηγή έρευνας τότε μάλλον εννοείτε την εκδοχή οτι η έρευνα πρέπει να διεξάγεται «ως επιχειρηματική δραστηριότητα»…\n1 Μαΐου, 2009 στο 9:53 πμ\nΚαι γιατί όχι; Αν η έρευνα είναι υποχρεωμένη να παράγει κάτι με εμπορικό αντίκρυσμα, δε θα έχουμε το φαινόμενο της «έρευνας» που ανθεί εν ελλάδι. Και δεν πιστεύω ότι γίνεται αξιόλογη έρευνα στην ελλάδα, γιατί απλούστατα οι έννοιες «αξιόλογη έρευνα» και «ελληνική πραγματικότητα» είναι ασύμβατες.\n1 Μαΐου, 2009 στο 1:41 μμ\nΠείτε μου σας παρακαλώ το εμπορικό αντίκρυσμα της κοινωνικής έρευνας.\nΠως φαντάζεστε δηλαδή αποτελέσματα ερευνών που αφορούν πχ. (ενδεικτικά αναφέρω)τη φτώχεια, την άνιση κατανομή εισοδήματος, τη βία στα σχολεία, τη κοινωνική επανένταξη αυτών που βγαίνουν από τα σωφρονιστικά ιδρύματακλπ κλπ ;\nΘα αναλάβει ο ιδιωτικός τομέας να παρέμβει για την λύση τέτοιου τύπου ζητημάτων; Χωρίς κέρδος;\nΕίναι πασίγνωστο ότι ο ιδιωτικός τομέας παραμένει υποτονικός σε ότι αφορά στο να παραγγείλει έρευνα (και μάλιστα τεχνολογική), να αναπτύξει δικές της υποδομές (προτιμά να τις εισάγει με λιγότερο κόστος), επιφυλακτική να εφαρμόσει τα αποτελέσματα πατεντών κλπ, και αυτό συμβαίνει και έξω απο την Ελλάδα.\nΘα διαβάσω με ενδιαφέρον το εναλλακτικό σας σενάριο δηλαδή της κατεδάφισης του σημερινού πολυδαίδαλου πράγματι ερευνητικού συστήματος του Ελλαδικού χώρου (ΕΚ, ΑΕΙ Φορείς του δημόσιου και ιδιωτικού δικαίου, των Υπουργείων και πάει λέγοντας…) με έμφαση στην κοινωνική έρευνα.\n1 Μαΐου, 2009 στο 6:04 μμ\nΛες ότι:Υπάρχει ένας άλλος δείκτης, που είναι οι αναμνήσεις και οι εντυπώσεις των φοιτητών απ’ τους καθηγητές τους καμια δεκαρια χρονια μετά την αποφοίτηση. Όμως δεν μπορεί να εφαρμοστεί ούτε συστηματικά ούτε συγκριτικά.\nMHΠΩΣ (λέμε μήοως…) αυτό θα μπορούσε να γίνει πιλοτικά από κάποια ενθουσιώδη ομάδα σε ένα ελληνικό ΑΕΙ?\nΜερικά «μικρά» τμήματα όπως φαρμακευτικό ή του πολυτεχενείου π.χ. θα μπορούσε να «μαζέψει» τους αποφοίτους του και να τρέξει μιά τέτοια μελέτη. Το ουσιώδες είναι να μαζέψεις τις γνώμες ΟΛΩΝ σχεδόν των προ 10-ετίας μαθητών…Κάτι σαν «σφυγμομέτρηση».\n1 Μαΐου, 2009 στο 7:23 μμ\nΤο ότι στην ελλάδα δεν υπάρχει ιδιωτικός τομέας απλώς υπογραμμίζει πόσο αχρείαστη είναι η έρευνα. Για την κοινωνική έρευνα ειδικά, δε βλέπω σε τι χρησιμεύει. Πχ η έρευνα για τη φτώχεια και τη βία στα σχολεία τι ουσιαστικό αποτέλεσμα είχε; Να πει το αυτονόητο που βλέπει κάθε πολίτης χωρίς να χρειαστεί να κάνει «έρευνα»;\n1 Μαΐου, 2009 στο 9:19 μμ\nΗ χρεία της έρευνας δεν είναι κάτι που οφείλει να είναι εκ των προτέρων εμφανές, πόσο μάλλον σε κάποιο μεμονωμένο άτομο χωρίς ειδικές γνώσεις. Με τι κριτήρια και τι βάσεις θα αποφασίσετε εσείς αν μια έρευνα χρησιμεύει και σε τι; Όσο για τα αυτονόητα που βλέπει κάθε πολίτης, αυτά είναι συχνά λανθασμένα, και αυτό είναι χρέος των ερευνητών να το αναδείξουν.\n1 Μαΐου, 2009 στο 9:43 μμ\nΓια μια μερίδα της κοινωνίας ο τίτλος Πρύτανις ή ο τίτλος του Προφέσσορα, δεν λέει τίποτα μπροστά στη λέξη Δάσκαλος. Αν γνωρίζατε εις βάθος τα ελληνικά δεν θα αποδίδατε στη λέξη δάσκαλος μόνο τη σημασία teacher. Ίσως αγνοείται ότι σπουδαίοι επιστήμονες αυτοπροσδιορίζονται με τον τίτλο του πανεπιστημιακού δασκάλου. Ωραίοι οι τίτλοι και ακόμη ωραιότερες οι ολοκληρωμένες σπουδές, αλλά καλό είναι να μην γυρίσουμε στην εποχή προ της Γαλλικής Επανάστασης, όπου οι τίτλοι ήταν το άλας της γης.\nΌσον αφορά τώρα τα περί απαξίωσης των εκπαιδευτικών της πρωτοβάθμιας και της δευτεροβάθμιας εκπαίδευσης, έχω απλώς να προτείνω να κοιτάξουμε λίγο αυτό το φόρουμ για να δούμε την υπογράμμιση της αξίας και την απήχηση των εκπαιδευτικών της τριτοβάθμιας εκπαίδευσης.\n1 Μαΐου, 2009 στο 11:11 μμ\nmano, πολύ δύσκολο αυτό. Κι ακόμη, πως μπορεί ένα ερωτηματολόγιο να συλλάβει ποσοτικά τη βαθιά εκτίμηση κι ευγνωμοσύνη του παλιού μαθητή προς το δάσκαλο του; Αυτή εκφράζεται με άλλους τρόπους, γι αυτό κι εγώ νομίζω ότι οι καλοί δάσκαλοι ξέρουν. Και δεν χρειάζονται μισθολογικές προσαυξήσεις για να νοιώσουν οι ίδιοι ικανοποιημένοι, την ικανοποίηση τους τη βρίσκουν αλλου.\n1 Μαΐου, 2009 στο 11:14 μμ\nErr, η ερευνα είναι στοιχειο πολιτισμού, όπως είναι η ποίηση, η ζωγραφική και η μουσική. Είναι αναπόσπαστο κομμάτι αυτού που μας κάνει ανθρώπους, κι αυτός είναι επαρκής λόγος να υποστηρίζεται.\n1 Μαΐου, 2009 στο 11:39 μμ\nΜπορεί να είναι στοιχείο πολιτισμού, αλλά τα παραδείγματα που αναφέρεις (ποίηση, ζωγραφική, μουσική) δεν πάνε μπροστά με δημόσιους υπαλλήλους που διορίζονται με τις γνωστές διαδικασίες…\n1 Μαΐου, 2009 στο 11:40 μμ\nΚαλύτερα λοιπόν αυτά τα στοιχεία πολιτισμού να μη χρηματοδοτούνται και να αφεθούν στην τύχη τους, παρά να αποτελούν εστία διαιώνισης της γνωστής νοοτροπίας.\n2 Μαΐου, 2009 στο 12:38 πμ\n@Καθηγητής Θεολογίας ΜΙΤ:\nΤα φτωχά μου ελληνικά μου επιτρέπουν να διακρίνω μεταξύ του επαγγελματικού τίτλου «δάσκαλος», που αποδίδει σωστά και πλήρως το «teacher», και άλλων χρήσεων της λέξης που μπορεί να έχουν διάφορες σημασίες για διάφορους ομιλητές. Γνωρίζω λ.χ. και ορισμένους ντενεκέδες ξεγάνωτους που αυτοπροδιορίζονται «πανεπιστημιακοί δάσκαλοι», αυτό όμως δεν με οδηγεί στην απαξίωση του όρου, καθώς αναγνωρίζω τη διάκριση των σημασιών αλλά και των κοινωνιογλωσσικών πλαισίων.\n2 Μαΐου, 2009 στο 7:30 πμ\nΔεν είπα ότι είναι εύκολο πράγμα η «αναδρομική-αναμνηστική» αξιολόγηση. Ισως όμως, αξίζει τον κόπο να αποτολμηθεί-τουλάχιστον σε μικρά τμήματα θα είναι ευκολότερο από το σύνολο.ΕΤΣΙ ΟΜΩΣ θα «σπάσει» την μονολιθική αντίληψη που υπάρχει (καλλιεργείται) από μερικούς που ΟΙ ΙΔΙΟΙ ΔΕΝ ΠΛΗΣΙΑΖΟΥΝ τον φοιτητή και θέλουν να καθιερωθεί (στις εκλογές ΔΕΠ κλπ) η στρεβλή άποψη ότι «πανεπιστημιακός=δημοσίευση και ΜΟΝΟΝ»\n2 Μαΐου, 2009 στο 7:31 πμ\nErr, με το συμπάθιο αλλά η στάση σου μου θυμίζει τους καταληψίες: όλα σταχτη και μπούρμπερη, χωρίς να σκεφτόμαστε ποιος ζημιώνεται. Έχει και πολλούς έντιμους ερευνητές στην Ελλάδα, οι οποιοι μέσα από την ισχυρή ερευνητική τους παρουσία (διεθνώς) κρατάνε και ένα επίπεδο και την προσωπική τους ισχύ και αξιοπρέπεια. Συγχρόνως, ανοίγουνε τα μυαλά και τους ορίζοντες μερικών νέων ανθρώπων που είναι επιδεκτικοί. Για σκέψου λίγο, ποιον θα ωφελούσε η κατάργηση της ερευνας;\n2 Μαΐου, 2009 στο 7:39 πμ\nmano, οτιδήποτε θεσμοθετείται γίνεται και αντικείμενο διαφθοράς. Αυτός είναι ένας ακόμα λόγος που είμαι διστακτικός. Όσο για τις εκλογές ΔΕΠ, κοίτα, σε όλα τα σοβαρά Πανεπιστήμια, το βασικό κριτήριο για την πρόσληψη είναι οι δημοσιεύσεις, αυτό δεν είναι Ελληνικό φαινόμενο. Η διδακτική ικανότητα παίζει ρολο μονο στην περίπτωση που ο υποψήφιος είναι εντελώς ατάλαντος και οι εκπρόσωποι των φοιτητών εγείρουν veto, αυτό όμως σπανιότατα συμβαίνει.\nΟ/Η ΘΕΟΛΟΓΟΣ ΠΑΝΕΠΙΣΤΗΜΙΑΚΟΣ ΚΑΘΗΓΗΤΗΣ λέει:\n2 Μαΐου, 2009 στο 3:28 μμ\nΟι απόψεις που εκφράζει ο Καθηγητής Θεολογίας ΜΙΤ σε αυτό το φόρουμ δεν έχουν σχέση με τη θεολογία ως επιστήμη. Είναι απαράδεκτες και επικίνδυνες.\n2 Μαΐου, 2009 στο 4:23 μμ\nΕκτός από την πρόσληψη υπάρχει και η «εξέλιξη» (καλώς -κακώς). Και στην εξέλιξη συνηθίζουν να παραγνωρίζουν ότι ο λόγος που κάποιος ΔΕΝ έχει συγγραφικό έργο, είναι γιατί ενώ οι ΑΛΛΟΙ γύρω του ασχολούνται με αυτό, εκείνος έχει να κανονίσει τα προγράμματα, τις απουσίες, να διορθώσει γραπτά, να παραλάβει μηχανήματα, να βρεί συντηρητές στα εργαστήρια, να πάει στην Γραμματεία τα αποτελέσματα κλπ κλπ κλπ\n2 Μαΐου, 2009 στο 7:34 μμ\nmano, καταλαβαίνω τι λες. Σ’ αυτές όμως τις περιπτώσεις η λύση δεν είναι η αναγνώριση του διδακτικού έργου αλλα η δίκαιη κατανομή των αρμοδιοτήτων μέσα στο Τμήμα. Αυτήν πρέπει να την εγγυάται ένας Πρόεδρος του Τμήματος που ξέρει τι του γίνεται και είναι ανεξάρτητος και σοβαρός. Συνάδελφος που αναγκάζεται να κάνει όλες τις αγγαρείες που γραφεις έχει γίνει αντικείμενο εκμετάλλευσης. Νομίζω θα ήταν διπλό λάθος εάν αυτή η εκμετάλλευση «αναγνωριζόταν» κι από πάνω.